text:
LUGLUGAR KEN TATTAO
Panagpasiar Idiay Cameroon
POSIBLE a ti immuna a nagnaed iti Cameroon ket ti tribu a Baka—a pagaammo met kas Pygmy. Bayat ti 1500’s, simmangpet dagiti Portuguese. Kalpasan iti ginasut a tawen, sinakup dagiti Muslim a Fulani ti makin-amianan a paset ti Cameroon. Ita, 40% kadagiti umili ti Cameroon ti agkunkuna a Kristianoda, 20% ti Muslim, ken 40% ti mangan-annurot kadagiti nagkauna a relihion ti Africa.
Managpadagus dagiti agnanaed kadagiti away ti Cameroon. Makablaawan dagiti bisita ken mapasangbayda iti pagtaengan sa maidasaranda iti danum ken taraon. Maibilang a panangpabain no pagkedkedam dayta, ngem maibilang a panangpadayaw no patgam.
Mangrugi ti saritaan babaen ti panangkablaaw ken panangkomusta kadagiti miembro ti pamilia. Kaugalianda pay a komustaen uray dagiti dinguenda! “No pumanawen ti bisita, saan nga umdas ti basta panagpinnakada,” kuna ni Joseph a taga-Cameroon. “Masansan a kuyogen ti bumalay ti bisitana agingga iti kalsada ken agtultuloy ti panagsaritada. Kalpasanna, agpinnakadadan sa agawiden ti bumalay. No saan a kasta ti pannakatrato ti bisita, mabalin a mariknana a saan a naimpusuan ti pannakapasangbayna.”
No dadduma bayat a manganda, agkakapinggan dagiti aggagayyem—ken agkammetda pay no dadduma. Dayta a kaugalian idiay Cameroon ket nabileg a simbolo ti panagkaykaysa. Kinapudnona, adda pay gundaway nga usarenda dayta a mamagkappia kadagiti limmamiis ti panaggayyemda. Ti pannangan nga agkapinggan ket arigna panangibaga, “Nagkappiakamin.”


c: text/html

text:
NADISENIO KADI?
Ti Naidumduma a Panagdengngeg ti Greater Wax Moth
NAPIGPIGSA ti panagdengngeg ti greater wax moth (maysa a kita ti simotsimot) kadagiti nasinggit nga uni ngem iti aniaman a parsua iti lubong. Ngem nakasimsimple ti estruktura dagiti lapayagna a dandani kas iti kabassit ti ulo ti maysa a pin wenno alpiler.
Usigem: Adun a tawen a maad-adal ti panagdengngeg ti greater wax moth. Nabiit pay a tinesting dagiti sientista iti University of Strathclyde, Scotland, ti panagdengngeg dayta a simotsimot babaen iti nadumaduma nga uni. Rinukodda dagiti panagdayyeg dagita a tympanal membrane sada inrekord ti aktibidad dagiti auditory nerve dagita. Dagiti uni ket mangngegan latta dagiti “eardrum” uray payen no 300 a kilohertz ti frequency. No idilig, naammuan a makangngeg ti panniki agingga iti 212 a kilohertz, dagiti dolphin ket agingga iti 160 a kilohertz, idinto ta agingga laeng iti 20 a kilohertz no dagiti tattao.
Kayat nga usaren dagiti researcher ti nakapigpigsa a panagdengngeg ti greater wax moth kas pangibasaran iti baro a teknolohia. Kasano? “Tapno makatulong iti panagaramid kadagiti nasaysayaat ken babbabassit a mikropono,” kuna ni Dr. James Windmill iti University of Strathclyde. “Mabalin nga ikabit dagitoy iti adu nga alikamen kas kadagiti selpon ken hearing aid.”
Ania ti makunam? Babaen kadi iti ebolusion a timmaud ti naidumduma a panagdengngeg ti greater wax moth? Wenno nadisenio dayta?

robotstxt: allowed

filter: keep


text:
Mabalinmo Kadi ti Tumulong iti Kongregasionmo?
SAKBAY a napan idiay langit ni Jesus, kinunana kadagiti adalanna: “Dakayto dagiti saksik . . . agingga iti kaadaywan a paset ti daga.” (Ara. 1:8) Kasano a naitungpal dayta dagiti nagkauna a Kristiano?
Kinuna ni Martin Goodman a propesor iti Oxford University a ti “pannakaammo dagiti Kristiano iti trabahoda ti nakaidumaanda iti dadduma a relihioso a grupo a pakairamanan dagiti Judio iti nagkauna nga imperio ti Roma.” Napan ni Jesus iti nagduduma a lugar tapno itungpalna ti ministeriona. Kas panangtulad iti ulidanna, ammo dagiti pudno a Kristiano a ti panangisaknap iti “naimbag a damag ti pagarian ti Dios” ramanenna ti panangdanon kadagiti tattao a mayat a mangammo iti kinapudno iti Biblia. (Luc. 4:43) Daytoy ti maysa kadagiti rason no apay nga addaan ti kongregasion Kristiano idi umuna a siglo kadagiti “apostol,” a ti literal a kaipapananna ket dagidiay naibaon wenno pannakabagi. (Mar. 3:14) Imbilin ni Jesus kadagiti pasurotna: “Inkayo ngarud ket mangaramidkayo iti ad-adalan kadagiti tattao iti amin a nasion.”—Mat. 28:18-20.
Awan itan ditoy daga ti 12 nga apostol ni Jesus, ngem adu nga adipen ni Jehova ti mangipakpakita iti regta ti maysa a misionero. Idi naawisda a mangisaknap iti panangasaba, kinunada: “Adtoyak! Ibaonnak.” (Isa. 6:8) Dadduma ti immakar iti adayo a lugar kas ti inaramid ti rinibu a nagraduar iti Gilead School. Immakar met ti dadduma iti sabali a lugar iti pagilianda. Adu ti nagsursuro iti sabali a lengguahe tapno tumulongda kadagiti kongregasion ken grupo a mangasikaso iti kasapulan dagiti agsasao iti dayta a lengguahe. Dagitoy a kakabsat nga immakar iti lugar nga addaan iti dakdakkel a panagkasapulan wenno nagsursuro iti sabali a lengguahe ket mabalin a saan a nanam-ay ti kasasaadda ken mabalin a saan a gapu ta nawayada. Kasapulan nga agsakripisioda tapno maipakitada ti panagayatda ken Jehova ken iti kaarrubada. Kalpasan a natingitingda ti bambanag, nagboluntarioda a tumulong. (Luc. 14:28-30) Dagitoy a kakabsat tumultulongda kadagiti pakasapulan.
Nupay kasta, nagduduma ti kasasaadtayo. Saan a kabaelan ti tunggal adipen ni Jehova ti umakar iti lugar nga addaan iti dakdakkel a panagkasapulan wenno agsursuro iti sabali a lengguahe. Ngem mabalintayo kadi nga ipakita ti regta ti maysa a misionero uray iti mismo a kongregasiontayo?
IPAKITAM TI REGTA TI MAYSA A MISIONERO ITI KONGREGASIONMO
Impakita dagiti Kristiano idi umuna a siglo ti regta ti maysa a misionero, ngem mabalin a kaaduan kadakuada ti nagserbi iti mismo nga ilida. Nupay kasta, ti pammaregta a naited ken Timoteo ket napateg kadakuada ken iti amin nga adipen ti Dios: “Aramidem ti trabaho ti managebanghelio, naan-anay nga itungpalmo ti ministeriom.” (2 Tim. 4:5) Ti bilin a panangikasaba iti mensahe ti Pagarian ken panangaramid iti adalan ket agaplikar iti amin a Kristiano sadinoman ti ayanda. Kanayonanna, agaplikar met iti kongregasiontayo dagiti trabaho ti maysa a misionero.
Kas pagarigan, masapul a makibagay ti maysa a misionero kadagiti baro a kasasaad iti sabali a pagilian. Adu a bambanag ti naiduma iti baro a teritoriana. Ngem kasanon no saantayo a kabaelan ti umakar iti lugar nga addaan iti dakdakkel a panagkasapulan? Maikunatayo kadi a nakasabaan aminen a tattao iti teritoria ti kongregasiontayo? Wenno pinadastayo kadin dagiti baro a pamay-an ti panangdanon kadagiti tattao? Kas pagarigan, naiparegta kadagiti kakabsat idi 1940 nga ikagumaanda ti mangasaba iti kalsada uray maysa laeng nga aldaw tunggal lawas. Mabalinmo kadi nga aramiden dayta? Wenno ti ngay panangusar kadagiti cart a pagidispleyan iti literatura? Ti napateg ket: Pinampanunotmo kadin ti panangidanon iti naimbag a damag iti pamay-an a mabalin a baro kenka?
Makatulong kadatayo ti panagbalin a positibo tapno naregta ken naragsaktayo iti ministerio. Iti adu a kasasaad, dagidiay immakar iti lugar nga addaan iti dakdakkel a panagkasapulan wenno nagserbi iti lugar a sabali ti us-usarenda a lengguahe ket nasanay nga agibumbunannag. Adu ti maitulongda iti sabsabali kas iti panangidaulo iti panangasaba. Kasta met, masansan a dagiti misionero ti mangidaulo kadagiti urnos iti kongregasion agingga nga adda dagiti kualipikado a bautisado a lokal a kakabsat a lallaki. No maysaka a lalaki a bautisado a Saksi, ikagkagumaam kadi ti ‘rumagpat’, kayatna a sawen, situtulokka kadi a tumulong kadagiti kakongregasionmo?—1 Tim. 3:1.
AGBALIN A “MAKAPABILEG A TULONG”
Malaksid iti naregta a pannakiraman iti ministerio ken sisasagana a panangawat kadagiti annongen iti kongregasion, adda pay sabali a pamay-an tapno makatulongtayo iti kongregasiontayo. Asinoman—ubing man wenno nataengan, lalaki wenno babai—kabaelanna ti agbalin a “makapabileg a tulong” kadagiti kakabsat nga agkasapulan.—Col. 4:11.
Tapno matulongantayo dagiti kapammatiantayo, masapul nga am-ammuentayo ida a naimbag. Paregtaennatayo ti Biblia nga “agpipinnanunottayo” no agtataripnongtayo. (Heb. 10:24) Saan a kayat a sawen daytoy a pakibiangantayo ti biag ti sabsabali. Masapul nga ikagumaantayo nga am-ammuen dagiti kakabsattayo ken tarusan dagiti kasapulanda. Mabalin a dagitoy ket praktikal, emosional, wenno naespirituan a kasapulan. Saan laeng a rebbengen dagiti panglakayen ken ministerial nga adipen ti panangtulong kadagiti kakabsat. Pudno nga adda dagiti gundaway a nasaysayaat no ti maysa kadagita a kakabsat ti mangipaay iti tulong. (Gal. 6:1) Ngem kabaelantayo amin a tulongan dagiti lallakay ken babbaket a kakabsat, wenno ti maysa a pamilia nga addaan kadagiti problema.
Kas pagarigan, idi nagproblema iti pinansial ni Salvatore a masapul nga ilakona ti negosiona, pagtaenganna, ken ti adu a sanikua ti pamiliana, pinampanunotna no makalung-aw pay ti pamiliana. Naammuan dayta ti maysa a pamilia iti kongregasionda. Nangipaayda iti pinansial a tulong, tinulonganda ni Salvatore ken ni baketna a makabirok iti trabaho, ken adu a rabii a dimngeg ken pinaregtada ti pamiliana. Iti adu a tawen, nagbalin a nasinged nga aggagayyem dagitoy a pamilia. Uray no napasaranda ti rigat kadagiti naglabas a tawen, maragsakan a manglagip dagitoy a pamilia kadagiti panawen ti panagkakaduada.
Para kadagiti pudno a Kristiano, saan laeng a para kadakuada dagiti patpatienda. Kas inyulidan ni Jesus, masapul nga ipakaammotayo iti amin dagiti nagsasayaat a kari ti Biblia. Kabaelantayo man ti umakar wenno saan, ikagumaantayo nga aramiden ti naimbag iti isuamin. Maaramidantayo dayta uray iti mismo a kongregasion a pagserserbiantayo ita. (Gal. 6:10) No aramidentayo dayta, mariknatayo ti ragsak iti panangted ken makatulong kadatayo nga agtultuloy nga “agbunga iti tunggal naimbag nga aramid.”—Col. 1:10; Ara. 20:35.


text:
Salaysay ni Eden A. Alviar
(Umuna iti dua a paset)
MARAMBAKAN iti kada Enero 9 iti tinawen a Piesta ni Apo Jesus Nazareno wenno ad-adda a nalatak a Piesta iti Quiapo, Manila. Maibilang daytoy a kangrunaan a kalatakan a naespirituan a piesta iti Pilipino gapu ti kaadu dagiti makikaykaysa itoy a piesta nga iti naglabas a tawen ket dimmanon iti nasurok a 15 a million a tattao.
Tinawen a rineprep a deboto dagiti makikaykaysa iti Piesta iti Quiapo. Million a deboto dagiti makikaykaysa iti Traslacion wenno libut a pannakayakar ti nangisit nga imahe ni Apo Nazareno a nagawit iti krus. Mangrugi ti Traslacion kalpasan ti Nasantuan a Misa sadiay Quirino Grandstand, Rizal Park, ken agdaliasat daytoy kadagiti kalsada iti Manila nga agturong sadiay Quiapo ken agpatingga iti Minor Basilica of Black Nazarene wenno simbaan ti Parokia ni San Juan Bautista a pagtaengan ti imahe ti Nangisit a Nazareno.
Rineprep dagiti deboto a makikaysa iti Traslacion a pakipasetan dagiti nagkawes iti maris-lumabaga ken amarillo kas ti kawes ni Apo Nazareno iti imahe, ken magmagnada a sakasaka kas panangtuladda ken ni Apo Jesus idi nagnagna sadiay Calvario. Mairaman kadagiti makipaspaset iti Traslacion ket dagiti pamilia dagiti deboto, gunglo dagiti deboto ken uray dagiti turista manipud ballasiw-taaw.
Kadawyanen a kabayatan ti Traslacion, dagiti marshals manipud iti Minor Basilica a kameng ti Hijos del Nazareno, dagiti agpapaay a guardia iti imahe ni Apo Nazareno. Isuda laeng dagiti mapalubosan nga aglugan ken agtalinaed iti karro wenno Andas. Dagiti Hijos ti mangsaluad ti imahe ken tulonganda met dagiti deboto a kumalay-at a mapan mangpunas ken mangapros iti imahe. Isuda pay ti mangipunas iti imahe kadagiti maibato a panio ken tualia manipud kadagiti reprep a deboto a sumurot iti Traslacion.
Kadagiti naglabas a tawen, kadawyanen a saan a bumaba iti 20 nga oras ti kapaut ti Traslacion gapu iti kinabuntog ti libut a gubuayen ti panagdudupudop dagiti deboto tapno makalugan wenno makaasidegda iti karro, wenno makaiggem kadagiti dua nga atiddog a tali a nayamang iti nakailuganan ti imahe ni Apo Nazareno. Naginad ti prusision uray asideg laeng ti distansia manipud Quirino Grandstand agingga sadiay simbaan iti Quiapo gapu ta reprep dagiti deboto a nauneg ti pammatida a patgan ti Dios dagiti kararag ken kiddawda. Saan nga igingina dagiti deboto ti peggad a mabalin a parnuayen ti panaglilinnetleda. Addan dagiti Traslacion kadagiti naglabas a tawen, dagiti nadangran ken natay. Ngem dagitoy a pasamak ket saan a nakatubeng kadagiti deboto tapno makikaysada iti Traslacion.
Uray ti tinawen a pangta ti terorismo ket saan a makalapped kadagiti deboto tapno tungpalenda ti kari wenno panatada ken ni Apo Nazareno. Tinawen met nga ikagkagumaan ti gobierno a patalgedan ti naurnos ken nakappia a pannakaisayangkat ti Traslacion babaen ti panagtinnulong dagiti maseknan nga ahensia ti national government ken Manila City government.
Kabayatan ti Piesta ni Apo Nazareno, narikut ti agdaliasat kadagiti kalsada iti Manila nangruna iti asideg ti Quiapo gapu iti epekto ti kaadu dagiti tattao a sumursurot iti Traslacion. Nainget ti seguridad iti Manila ken kaarrubana a siudad gapu iti pangta ti terorismo. Rinibu a kameng ti Philippine National Police ken Armed Forces of the Philippines dagiti nadutokan a mangimplementar kadagiti security measures tapno mapatalgedan dagiti makikaysa iti Traslacion. Agbantay pay dagiti Navy ken Coast Guard iti Pasig River nangruna kadagiti rangtay a daliasaten ti Traslacion iti Jones, Quezon and MacArthur bridges.
Tapno malapdan dagiti pangta ti riribuk ken terorismo ita a tawen, naideklarar a “No Fly Zone” iti Manila; naiddep ti signal dagiti cellular phone; ken nayimplementar pay ti “Total Gun Ban” iti Enero 8 – 10. Naipawil pay kadagiti sumurot iti Traslacion ti panagitugotda kadagiti bag a saan a masarang ti laonenda.
(Adda tuloyna)


text:
February 27, 2017
Parabur ti Baybay
PARABUR TI BAYBAY. Kitkitaen dagiti daklisan ken dagiti nakipagguyod (iti daklis) ti bubo a napno iti bulong-unas (Trichiurus lepturus) wenno isdang espada iti Tagalog, a naisang-at iti aplaya ti Caroan, Gonzaga, Cagayan. Nupay adda dawdawelna ti baybay, natured dagiti daklisan a nagipakat iti iket ti daklis gapu ta segun iti amo wenno akinkukua iti daklis, adu ti pangen a nakita daytoy. Angkaten ti komprador iti PhP50 ti sangakilo ket mailako kadagiti merkado publiko dagiti agkaarruba nga ili ti Gonzaga ken Santa Teresita iti PhP90 agingga iti PhP100 ti sangakilo. (Roselyn C. Campano)
(Naipablaak iti Marso 6, 2017 a bilang.)
February 26, 2017
Educational tours, field trips, maiparit pay laeng—CHED
Imbilin ti Commission on Higher Education (CHED) itay lawasna ti pannakaiparit pay laeng ti pannakaiwayat dagiti educational tour ken field trip kadagiti amin a kolehio ken unibersidad ti gobierno ken pribado kalpasan ti aksidente iti bus iti Tanay, Rizal a nakatayan ti 15 nga estudiante ken nakadunoran ti adu pay a sabsabali.
Kinuna ni CHED Commissioner Prospero de Vera II nga inkeddeng ti CHED nga agpaut ti pannakaipawil dagiti educational tour ken field agingga iti di malpas ti imbestigasion iti aksidente iti Tanay, Rizal a napasamak idi Pebrero 20.
Napasamak ti aksidente bayat ti ipapan ti maysa kadagiti tourist bus a nakailuganan ti nasurok a 50 nga estudiante ti Bestlink College of the Philippines iti Quezon City iti Sacramento Adventure Camp iti Tanay, Rizal. Naidungpar ti bus iti maysa a poste ti koriente bayat ti isasalog daytoy iti Magnetic Hill.
(Naipablaak iti Bannawag, Marso 6, 2017 a bilang.)
Kinuna ni CHED Commissioner Prospero de Vera II nga inkeddeng ti CHED nga agpaut ti pannakaipawil dagiti educational tour ken field agingga iti di malpas ti imbestigasion iti aksidente iti Tanay, Rizal a napasamak idi Pebrero 20.
Napasamak ti aksidente bayat ti ipapan ti maysa kadagiti tourist bus a nakailuganan ti nasurok a 50 nga estudiante ti Bestlink College of the Philippines iti Quezon City iti Sacramento Adventure Camp iti Tanay, Rizal. Naidungpar ti bus iti maysa a poste ti koriente bayat ti isasalog daytoy iti Magnetic Hill.
(Naipablaak iti Bannawag, Marso 6, 2017 a bilang.)
Lima a mannurat, napili nga A.N.A.K. ti RFAAFIL
Dagiti agdadamo a mannurat a maisponsoran iti A.N.A.K. ti RFAAFIL iti 2017: Alma Dela Cruz (Allacapan, Cagayan); Rhea Anne B. Dominno (Salcedo, IS); Riaflor B. Rebolledo (Baguio City); Fidel L. Sambaoa (Gregorio del Pilar, IS); ken Derick A. Tong-alan (Salcedo, IS).
Pagyamanan unay ti RFAAFIL (Reynald F. Antonio Awards for Ilokano Literature) dagiti naayat nga isponsor a da Glenda A. Angel, Chery Joy A. Agbayani, Nancy G. Agacer-Batag, Arnel Mamotos, ken Febe R. Raposas.
Silulukat ti RFAAFIL kadagiti naayat a tumulong a kas isponsor iti daytoy a proyekto. (RFAAFIL)
NAT iti Grade 6 ken Grade 10, nayalud-od
Inyalud-od ti Department of Education (DepEd) ti pannakaiwayat ti 2017 Language and Assessment for Primary Grade (LAPG) ken National Achievement Test (NAT) a para iti Grade 6 ken Grade 10 a maiwayat koma iti daytoy a bulan.
Sakbayna, nayiskediul a maangay ti NAT a para iti Grade 10 iti Marso 2; ti NAT a para iti Grade 6 iti Marso 9; ken ti LAPG a nabalbaliwan ken napagbalin nga Early Language, Literacy and Numeracy Assessment (ELNA) iti Marso 7.
Ngem gapu iti limitasion dagiti masapsapul, kuna ni DepEd Secretary Leonor Briones a mayalud-od ti eksamen iti di pay naikeddeng a petsa.
Nadisenio ti NAT a pangammo iti pagpigsaan ken pagkapsutan dagiti estudiante iti benneg akademiko. Panggep met ti LAPG nga amirisen no nagbalin nga epektibo ti Mother Tongue-Based Multilingual Education (MTB-MLE) instruction kadagiti 19 a lengguahe.
(Naipablaak iti Bannawag, Marso 6, 2017 a bilang.)
Sakbayna, nayiskediul a maangay ti NAT a para iti Grade 10 iti Marso 2; ti NAT a para iti Grade 6 iti Marso 9; ken ti LAPG a nabalbaliwan ken napagbalin nga Early Language, Literacy and Numeracy Assessment (ELNA) iti Marso 7.
Ngem gapu iti limitasion dagiti masapsapul, kuna ni DepEd Secretary Leonor Briones a mayalud-od ti eksamen iti di pay naikeddeng a petsa.
Nadisenio ti NAT a pangammo iti pagpigsaan ken pagkapsutan dagiti estudiante iti benneg akademiko. Panggep met ti LAPG nga amirisen no nagbalin nga epektibo ti Mother Tongue-Based Multilingual Education (MTB-MLE) instruction kadagiti 19 a lengguahe.
(Naipablaak iti Bannawag, Marso 6, 2017 a bilang.)
February 23, 2017
MARSO 6, 2017
SARITA
4 “Mailuboka, Mistro!”
Rolando A. Seguro, Jr.
12 Nakallalagip a Biag
David D. CampaƱano
NOBELA
8 Oplan Maharlika (8)
Norberto D. Bumanglag, Jr.
10 Kalinawa (10)
Linda T. Lingbaoan
DANIW
6 Ullaw
Ria Rebolledo
47 Daniw a Para Ubbing
Wendelyn P. CastaƱeda
SALAYSAY
22 Agtarakenka Met iti Itik
Villamor C. Visaya, Jr.
26 Natnateng ti Masetasmo iti Arubayan
Reynaldo E. Andres
KOMIKS
35 Sweet Jazmine (25)
38 Don Clavio de Ylocos (27)
41 Miks & Tiks
KOLUM
15 Kastoy, Kapid, Ditoy Hawaii
17 Saludsodem ken ni Apo Hues
19 Dear Doc
24 Padasem Daytoy, Kailian
28 Okeyka, Apong
30 Tips
31 Ading Kosinera
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
11 Netizone
14 Biag ni Ilokano
16 Siled ti Kararag
20 Ania ti Langa ti Klasrum ti Nalaing a Mannursuro?
21 Adu ti Pagsayaatan ti Panagtaraken iti Nataengan nga Aso
29 Idi Un-unana a Panawen
32 Ammuem Pay Dagitoy
33 Haytek!
34 Tapno Dika Marigatan nga Agplantsa
43 Ti Gasatmo Ita a Lawas
46 Dagiti Pabula ni Aesop
February 19, 2017
Dap-ayan 2017, sangailien ti GUMIL La Union
Sangailien ti GUMIL La Union ti Dap-ayan 2017, ti nailian a kombension ti Gunglo Dagiti Mannurat nga Ilokano iti Filipinas ken Ballasiw-Taaw (GUMIL Filipinas) ken komperensia iti lengguahe ken literatura nga Ilokano.
Maibilang a kadakkelan a panagtataripnong dagiti mannurat, mannursuro ken estudiante nga Ilokano nga agiray iti lengguahe, literatura ken kannawidan dagiti Ilokano, maangay ti Dap-ayan 2017 inton Abril 21-23, 2017 iti Union Christian College, City of San Fernando, La Union, kas impakaammo ni Eddy Almodovar, presidente ti GUMIL La Union.
Addaan iti tema a “Ni Mannurat nga Ilokano ken ti Nakaparsuaan,” manamnama a dumar-ay ti sumurok-kumurang a tallo gasut a delegado ken paglektiuran dagiti mabigbigbig a nagan iti tay-ak ti lengguahe ken literatura nga Ilokano a da Dionisio S. Bulong, Bannawag Editor Cles B. Rambaud, Norberto D. Bumanglag, Jr., Linda T. Lingbaoan-Bulong, Sherma E. Benosa, Aileen R. Rambaud, Anna Liza M. Gaspar, Eliseo B. Contillo, Eddy Almodovar, Villamor Visaya Jr., Neyo Mario E. Valdez, Dr. Freddie Pa. Masuli, Junley L. Lazaga, Mario T. Tejada, Roy V. Aragon ken Joel B. Manuel.
Maiwayat pay iti Dap-ayan 2017 ti panagyalnag kadagiti libro nga Ilokano, pannakapadayaw dagiti mannurat a nangabak kadagiti salip iti panagsuratan, ken pannakaiparang dagiti kannawidan dagiti Ilokano a kas iti bukanegan, pangorona a daniw, dallot ken dadduma pay.
Para iti pre-registration ken dadduma pay a detalye maipapan iti idadar-ay, makiuman ken ni GUMIL La Union Secretary Teofilo Damoco iti 0939 968 7836. (Dap-ayan 2017 Secretariat)
(Naipablaak iti Bannawag, Pebrero 27, 2017 a bilang.)
Maibilang a kadakkelan a panagtataripnong dagiti mannurat, mannursuro ken estudiante nga Ilokano nga agiray iti lengguahe, literatura ken kannawidan dagiti Ilokano, maangay ti Dap-ayan 2017 inton Abril 21-23, 2017 iti Union Christian College, City of San Fernando, La Union, kas impakaammo ni Eddy Almodovar, presidente ti GUMIL La Union.
Addaan iti tema a “Ni Mannurat nga Ilokano ken ti Nakaparsuaan,” manamnama a dumar-ay ti sumurok-kumurang a tallo gasut a delegado ken paglektiuran dagiti mabigbigbig a nagan iti tay-ak ti lengguahe ken literatura nga Ilokano a da Dionisio S. Bulong, Bannawag Editor Cles B. Rambaud, Norberto D. Bumanglag, Jr., Linda T. Lingbaoan-Bulong, Sherma E. Benosa, Aileen R. Rambaud, Anna Liza M. Gaspar, Eliseo B. Contillo, Eddy Almodovar, Villamor Visaya Jr., Neyo Mario E. Valdez, Dr. Freddie Pa. Masuli, Junley L. Lazaga, Mario T. Tejada, Roy V. Aragon ken Joel B. Manuel.
Maiwayat pay iti Dap-ayan 2017 ti panagyalnag kadagiti libro nga Ilokano, pannakapadayaw dagiti mannurat a nangabak kadagiti salip iti panagsuratan, ken pannakaiparang dagiti kannawidan dagiti Ilokano a kas iti bukanegan, pangorona a daniw, dallot ken dadduma pay.
Para iti pre-registration ken dadduma pay a detalye maipapan iti idadar-ay, makiuman ken ni GUMIL La Union Secretary Teofilo Damoco iti 0939 968 7836. (Dap-ayan 2017 Secretariat)
(Naipablaak iti Bannawag, Pebrero 27, 2017 a bilang.)
Ilegal a sugal, rippuogen ti PNP
Pormal nga indeklarar ni Philippine National Police (PNP) chief Director General Ronald “Bato” Dela Rosa ti gubat kontra iti ilegal a sugal itay lawasna, kas mainugot iti Executive Order No. 13 a pinirmaan ni Presidente Rodrigo R. Duterte idi Peb. 2.
Ibilbilin ti EO 13 iti PNP, iti National Bureau of Investigation (NBI), ken dadduma pay nga ahensia a mangipatpatungpal kadagiti paglintegan a pabilegenda ti kampaniada kontra iti ilegal a sugal iti pannakitinnulong ti Department of Justice (DOJ), ti Department of the Interior and Local Government (DILG), ken ti Department of Information and Communications Technology (DICT).
Kinuna ni Dela Rosa a binilinen ti Director for Operations dagiti amin a Police Regional Offices nga ipatungpalda ti One-Time-Big-Time (OTBT) operations kontra iti ilegal a sugal kadagiti masakupanda a lugar.
(Naipablaak iti Bannawag, Pebrero 27, 2017 a bilang.)
Ibilbilin ti EO 13 iti PNP, iti National Bureau of Investigation (NBI), ken dadduma pay nga ahensia a mangipatpatungpal kadagiti paglintegan a pabilegenda ti kampaniada kontra iti ilegal a sugal iti pannakitinnulong ti Department of Justice (DOJ), ti Department of the Interior and Local Government (DILG), ken ti Department of Information and Communications Technology (DICT).
Kinuna ni Dela Rosa a binilinen ti Director for Operations dagiti amin a Police Regional Offices nga ipatungpalda ti One-Time-Big-Time (OTBT) operations kontra iti ilegal a sugal kadagiti masakupanda a lugar.
(Naipablaak iti Bannawag, Pebrero 27, 2017 a bilang.)
Pinakbet Republic
PINAKBET REPUBLIC. Dagitoy replika ti higante a banga ken higante a nateng a naipuesto iti sango ti Kapitolio Probinsial ti Ilocos Norte ti kaay-ayo a pagpaalaan iti retrato dagiti adu a turista agraman dagiti lumugar iti Ilocos Norte ken kabangibangna a probinsia. Ipakita dagitoy a replika ti pannakaam-ammo ti Ilocos Norte a kas “Pinakbet Republic” wenno pakaramanan iti pudpudno a pinakbet ni Ilokano. (Leilanie G. Adriano)
(Naipablaak iti Bannawag, Pebrero 27, 2017 a bilang.)
February 17, 2017
PEBRERO 27, 2017
SARITA
4 Penelope
Roy V. Aragon
12 Isasarungkar iti Rabii
Jeremias A. Calixto
NOBELA
8 Oplan Maharlika (7)
Norberto D. Bumanglag, Jr.
10 Kalinawa (9)
Linda T. Lingbaoan
DANIW
6 Allon
Roselyn C. Campano
22 Kas Sabong
Francisco T. Ponce
47 Daniw a Para Ubbing
Ben M. De Peralta
SALAYSAY
14 Nabileg Dagitoy nga Agas ti Dengue Fever
Remedios S. Tabelisma-Aguillon
26 Padasen Daytoy Haybrid a Barayti ti Kabatiti
Reynaldo E. Andres
KOMIKS
35 Sweet Jazmine (24)
38 Don Clavio de Ylocos (26)
41 Miks & Tiks
KOLUM
17 Kastoy, Kapid, Ditoy Hawaii
19 Saludsodem ken ni Apo Hues
21 Dear Doc
24 Padasem Daytoy, Kailian
28 Okeyka, Apong
30 Tips
31 Ading Kosinera
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
11 Netizone
16 Biag ni Ilokano
18 Siled ti Kararag
23 No Adda Taraken a Billit: Ammom Kadi No Ania ti Kayatna nga Ibaga?
29 Idi Un-unana a Panawen
32 Ammuem Pay Dagitoy
33 Haytek!
34 Nagwara ti Balay Ket, Ne, Umayen Dagiti Sangailim?
43 Ti Gasatmo Ita a Lawas
46 Dagiti Pabula ni Aesop
February 15, 2017
Iti Maika-199 a Tawen ti Pannakabangon ti Ilocos Norte
ITI MAIKA-199 A TAWEN TI PANNAKABANGON TI ILOCOS NORTE. Nadumaduma a produkto ken partuat ti Ilocos Norte ti naiparang iti sango ti Kapitolio Probinsial ken iti Dap-ayan a mangipakita iti kinabaknang ti rekursos naturales ti probinsia bayat ti pannakarambak ti maika-199 a tawen ti pannakabangon ti probinsia. Iti ladawan, makita dagiti laya ken bagas ti galiang (wild aba) a naapit manipud iti Integrated Social Forestry Project ti Environment and Natural Resources Office ti gobierno probinsial a kas pangipakita ti opisina kadagiti umili a mabalin met a pamastrekan dagitoy. Malaksid iti panagmula iti kayo, nasursuruan pay dagiti lumugar a nasakupan ti proyekto nga agmula kadagiti alisto a maapit a produkto iti nagbaetan dagiti kayo nga imulmulada tapno adda nayon a pamastrekanda malaksid iti itutulongda a mangbantay iti nakaparsuaan. (Leilanie G. Adriano)
(Naipablaak iti Bannawag, Pebrero 20, 2017 a bilang.)
February 13, 2017
UK, ad-adu ti problema iti droga ngem ti Filipinas
Maibatay iti populasion, ad-adu a Briton ti agus-usar iti droga ngem dagiti Filipino; ngarud, dakdakkel ti parikut ti United Kingdom ngem ti Filipinas no droga ti pagsasaritaan.
Daytoy ti impalgak ni British Ambassador to Manila Asif Ahmad itay lawasna, ken nangibagaanna met nga adda dagiti sabali a wagas a pangrisrisut ti UK iti nasao a problema a saan ket a babaen ti nadara a wagas.
Maibatay kadagiti panagadal, naammuan nga iti agdama, adda 15-milion a Briton, wenno agarup maysa iti tunggal tallo a nataengan a Briton, ti nakapadasen a nagusar iti maiparit nga agas ken makita a bayat ti panaglabas ti tawen, immadu dagiti nagusar iti droga.
Kinuna ni Ahmad a tamtamingen ti gobierno ti nasao a parikut a kas “parikut iti salun-at” ket ngarud, maipatpatulod dagiti maatap nga agus-usar iti droga kadagiti community-based treatment program a saan ket a kadagiti pagbaludan.
Kinuna ni Ahmad a maysa pay kadagiti nasamay a wagas a pangrisrisut ti UK iti panagsaknap ti droga ti panangsiputda iti paggapuan ken pagturongan ti kuarta tapno mapasardengda ti negosio iti droga.
Inlawlawagna nga iti UK, iti babaen ti lintegna iti anti-money laundering, maipalubos ti pannakaukag no mano ti kuarta nga imbanko ti asino man nga indibidual ket ngarud, maammuan no naggapuan ti kuarta a kas koma iti negosio iti droga.
(Naipablaak iti Bannawag, Pebrero 20, 2017 a bilang.)
Daytoy ti impalgak ni British Ambassador to Manila Asif Ahmad itay lawasna, ken nangibagaanna met nga adda dagiti sabali a wagas a pangrisrisut ti UK iti nasao a problema a saan ket a babaen ti nadara a wagas.
Maibatay kadagiti panagadal, naammuan nga iti agdama, adda 15-milion a Briton, wenno agarup maysa iti tunggal tallo a nataengan a Briton, ti nakapadasen a nagusar iti maiparit nga agas ken makita a bayat ti panaglabas ti tawen, immadu dagiti nagusar iti droga.
Kinuna ni Ahmad a tamtamingen ti gobierno ti nasao a parikut a kas “parikut iti salun-at” ket ngarud, maipatpatulod dagiti maatap nga agus-usar iti droga kadagiti community-based treatment program a saan ket a kadagiti pagbaludan.
Kinuna ni Ahmad a maysa pay kadagiti nasamay a wagas a pangrisrisut ti UK iti panagsaknap ti droga ti panangsiputda iti paggapuan ken pagturongan ti kuarta tapno mapasardengda ti negosio iti droga.
Inlawlawagna nga iti UK, iti babaen ti lintegna iti anti-money laundering, maipalubos ti pannakaukag no mano ti kuarta nga imbanko ti asino man nga indibidual ket ngarud, maammuan no naggapuan ti kuarta a kas koma iti negosio iti droga.
(Naipablaak iti Bannawag, Pebrero 20, 2017 a bilang.)
Panagminas, di mabalin iti Filipinas
Natangken iti pangngeddengna ni Environment and Natural Resources Secretary Regina Lopez a dina baliwan ti desisionna a panangirikepna iti 23 kadagiti 41 a pagminasan ti Filipinas ta kas kunana, saan a mabalin ti panagminas iti pagilian.
Imbilin ni Lopez itay lawasna ti pannakaiserra dagiti nadakamat a pagminasan ken ti temporario a pannakaisardeng ti trabaho iti lima pay a sabsabali a pagminasan, banag a nagreklamuan dagiti kompania ti panagminas ken nagkunaanda a kuestionarenda ti desision ni Lopez ta ibunga daytoy ti pannakaawan ti panggedan ti 1.2-milion a katao.
Iti panangsalaknib ni Lopez iti pangngeddengna, kinunana a ti tunggal makali a pagminasan, mapaadda met dagiti lan-ak a mangdadael iti nakaparsuaan.
Innayonna a, “Nalawag a saan a maikanatad ti kaadda dagiti pagminasan iti Filipinas gapu ta maysatayo nga isla nga addaan iti klase ti nakaparsuaan a di masarakan iti sabsabali a paset ti lubong.”
(Naipablaak iti Bannawag, Pebrero 20, 2017 a bilang.)
Imbilin ni Lopez itay lawasna ti pannakaiserra dagiti nadakamat a pagminasan ken ti temporario a pannakaisardeng ti trabaho iti lima pay a sabsabali a pagminasan, banag a nagreklamuan dagiti kompania ti panagminas ken nagkunaanda a kuestionarenda ti desision ni Lopez ta ibunga daytoy ti pannakaawan ti panggedan ti 1.2-milion a katao.
Iti panangsalaknib ni Lopez iti pangngeddengna, kinunana a ti tunggal makali a pagminasan, mapaadda met dagiti lan-ak a mangdadael iti nakaparsuaan.
Innayonna a, “Nalawag a saan a maikanatad ti kaadda dagiti pagminasan iti Filipinas gapu ta maysatayo nga isla nga addaan iti klase ti nakaparsuaan a di masarakan iti sabsabali a paset ti lubong.”
(Naipablaak iti Bannawag, Pebrero 20, 2017 a bilang.)
Payyo iti Nueva Vizcaya
PAYYO ITI NUEVA VIZCAYA. Saan laeng nga iti Ifugao ti pakasarakan kadagiti nalawa ken nangayed a payyo (rice terraces) wenno natukantukad a sinilong ti pagay kadagiti bakras ken sellang dagiti bantay. Maawagan pay iti payyo wenno payaw, masarakan ti kaaduan ken kalawaan kadagitoy iti Ammoweg (wenno Ammoeg), maysa kadagiti walo a barangay ti kabambantayan nga ili ti Ambaguio, Nueva Vizcaya. Nupay madanonen ti para pasahero a lugan ti poblasion ti Ambaguio babaen ti sementado a kalsada nasional manipud iti ili ti Bayombong, masapul a lasaten manipud iti poblasion dagiti pasang-at ken pasalog a desdes ken sumagmamano a nakabitin a rangtay (hanging bridge) tapno madanon ti Ammoeg. Kaaduanna a Kalanguya (maysa kadagiti tallo a kangrunaan a tribu dagiti Ifugao, a pakaibilangan dagiti Tuwali ken Ayangan) ti agindeg iti Ambaguio. Adda metten kakastoy ngem babassit a payyo kadagiti kabambantayan a paset ti ili ti Quezon a pagindegan metten ti adu nga Ifugao a mabigbig a nangirugi iti kastoy a kadaanan a teknolohia iti kabambantayan ti Cordillera. (Bonifacio V. Ramos)
(Naipablaak iti Bannawag, Pebrero 20, 2017 a bilang.)
February 10, 2017
PEBRERO 20, 2017
SARITA
4 Ket Napagsangitko ni Amang
Estela A. Bisquera-Guerrero
12 Sipapalay a Lagip
John Nolar
NOBELA
8 Oplan Maharlika (6)
Norberto D. Bumanglag, Jr.
10 Kalinawa (8)
Linda T. Lingbaoan
DANIW
6 Paksiw
Junley L. Lazaga
22 Mailiwak
Eliseo B. Contillo
47 Daniw a Para Ubbing
Edna C. Nagtalon
SALAYSAY
14 Nakadanonak Met Sadiay Nasulinek a Kili
Rhea Rose D. Berroy
26 Awan ti Makaatiw iti Kababoyan ken Kamanokan
Reynaldo E. Andres
KOMIKS
35 Sweet Jazmine (23)
38 Don Clavio de Ylocos (25)
41 Miks & Tiks
KOLUM
17 Kastoy, Kapid, Ditoy Hawaii
19 Saludsodem ken ni Apo Hues
24 Padasem Daytoy, Kailian
28 Okeyka, Apong
30 Tips
31 Ading Kosinera
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
11 Netizone
16 Biag ni Ilokano
18 Siled ti Kararag
21 Sabali Pay a Wagas: Tapno Di Agtaultaul ti Taraken nga Aso
23 Kasano nga Awisen ti Imatang Dagiti Ubbing?
29 Idi Un-unana a Panawen
32 Ammuem Pay Dagitoy
33 Haytek!
34 Naibusen ti Toothpaste, Kunam?
43 Ti Gasatmo Ita a Lawas
46 Dagiti Pabula ni Aesop
February 6, 2017
Panagtatabako Manen
PANAGTATABAKO MANEN. Iti laksid dagiti adu a parikut a sangsanguen ti industria ti tabako a pakairamanan ti nangato a buis ti sigarilio ken ti kumarkaro a kampania kontra iti panagsigarilio, mangnamnama latta dagiti agmulmula iti tabako a nanginanto latta ti paglakuanda kadagiti apitda a tabako a kas itoy mannalon iti Brgy. Casilagan, Sta. Cruz, Ilocos Sur nga agan-anus a mangtartaripato kadagiti mulana a tabako. (Zaldy Comanda)
(Naipablaak iti Pebrero 13, 2017 a bilang.)
February 5, 2017
Kondom iti pagadalan, saan a kayat ti DepEd
Imbasura ti Department of Education (DepEd) ti singasing ti Department of Health (DoH) a pannakaiwaras ti kondom kadagiti estudiante a kas addang tapno maliklikan ti panagsikog dagiti agtutubo a babbai ken marisut ti panagwaras ti impeksion iti HIV/AIDS.
Kinuna ni Education Secretary Leonor Briones a dida anamongan ti singasing ti DoH nga agiwarasda kadagiti kontraseptibo kadagiti menor de edad nga estudiante.
Impaganetget ni Briones a kangrunaan a papel ti DepEd ti mangrepaso ken mangpapigsa iti kurikulum iti basic education.
Kuna pay ni Briones a surotenda dagiti pagalagadan ti UNESCO (United Nations Educational, Scientific and Cultural Organzation) maipapan iti reproductive health, ken iti ibagbaga ti Konstitusion ken ti linteg.
Innayonna a saanda nga agiwaras kadagiti kontraseptibo ta adda metten dagiti health center nga akinbeddeng iti daytoy.
Kinuna pay ni Briones nga imbes nga agiwarasda kadagiti kontraseptibo, iturongda ketdi ti imatangda kadagiti dakes nga ibunga ti sex iti ruar ti kallaysa.
Naireport a nagsaritan da Briones ken Health Secretary Paulyn Jean Ubial maipanggep iti daytoy a banag.
(Naipablaak iti Bannawag, Pebrero 13, 2017 a bilang.)
Kinuna ni Education Secretary Leonor Briones a dida anamongan ti singasing ti DoH nga agiwarasda kadagiti kontraseptibo kadagiti menor de edad nga estudiante.
Impaganetget ni Briones a kangrunaan a papel ti DepEd ti mangrepaso ken mangpapigsa iti kurikulum iti basic education.
Kuna pay ni Briones a surotenda dagiti pagalagadan ti UNESCO (United Nations Educational, Scientific and Cultural Organzation) maipapan iti reproductive health, ken iti ibagbaga ti Konstitusion ken ti linteg.
Innayonna a saanda nga agiwaras kadagiti kontraseptibo ta adda metten dagiti health center nga akinbeddeng iti daytoy.
Kinuna pay ni Briones nga imbes nga agiwarasda kadagiti kontraseptibo, iturongda ketdi ti imatangda kadagiti dakes nga ibunga ti sex iti ruar ti kallaysa.
Naireport a nagsaritan da Briones ken Health Secretary Paulyn Jean Ubial maipanggep iti daytoy a banag.
(Naipablaak iti Bannawag, Pebrero 13, 2017 a bilang.)
Tulong Kadagiti Mangngalap
TULONG KADAGITI MANGNGALAP. Agarup P12-milion ti pategna a tulong manipud iti BFAR ti naibunong kadagiti mangngalap iti Ilocos Norte a naapektaran iti Bagyo Lawin a nangdidigra iti probinsia. Nadumaduma dagitoy a klase ti pagkalap a kas iti sigay, bilog, chest freezer, fish landing centers, pagsuoban (smoke house), ken agarup 20,500 nga an-annak ti tilapia. Kas kuna dagiti mangngalap, ita pay laeng a makaawatda iti kastoy a grasia manipud iti gobierno ket mangnamnamada nga agtultuloy koma nga ipaay ti gobierno kadagiti tulong a kasapulanda, Mismo a ni USEC Eduardo Gongonan ti BFAR ti nangidanon kadagitoy a tulong a binayabay dagiti nadumaduma nga opisial ti probinsia nga indauluan ni Bise-Gobernador Angelo Marcos Barba. (Leilanie G. Adriano)
(Naipablaak iti Pebrero 13, 2017 a bilang.)
Eksibit iti arte dagiti Ilokano a pintor, nalukatan
Nalukatan ti “Homage to the Masters” itay Enero 25, 2016 iti Legislative Building iti City Hall ti Vigan City. Maysa daytoy nga art exhibition ti 18 nga Ilokano a kontemporaneo a pintor, kas panagyaman ken pammadayawda kadagiti maestro ken nangimpluensia kadakuada iti arte.
Dagiti pintor: Brenn Angelo Marzan, Jester Sanglay, Gleeson Padios, Elpie Deo Flandez, Florimar Gonzalo, Juliemah Prades, Khervin John Gallendez, Cherilen Maneja, Kian Racel Sotelo, Emmerson Rabbon, Benedict Arquero, Rodel Dayoan, Florence Eduarte, Juan Elani Tulas, RV Rivera, Pablo Zinggapan, ken Roel Paz Salvatierra.
Agpaut ti eksibit agingga iti agtapos ti Pebrero.
(Naipablaak iti Bannawag, Pebrero 13, 2017 a bilang.)
February 2, 2017
PEBRERO 13, 2017
SARITA
4 Ni Manong Gino
Jobert M. Pacnis
12 ’Imbag La Ketdin, Lakay!
Feliciana J. Abril
NOBELA
8 Oplan Maharlika (5)
Norberto D. Bumanglag, Jr.
10 Kalinawa (7)
Linda T. Lingbaoan
DANIW
6 Tangatang
Mighty C. Rasing
23 Sala Dagiti Kulibangbang
Anna Liza Madayag Gaspar
47 Daniw a Para Ubbing
Roselyn C. Campano
SALAYSAY
14 ‘Tay Napudno nga Agayat, Ammona ti Agpabus-oy
Fernando B. Sanchez
26 Padasen Daytoy Baro a Barayti ti Pagay
Reynaldo E. Andres
KOMIKS
35 Sweet Jazmine (22)
38 Don Clavio de Ylocos (24)
41 Miks & Tiks
KOLUM
17 Kastoy, Kapid, Ditoy Hawaii
19 Saludsodem ken ni Apo Hues
24 Padasem Daytoy, Kailian
28 Okeyka, Apong
30 Tips
31 Ading Kosinera
PAGLINGLINGAYAN
44 Showbiz
47 Agkatawa ti Mayat
48 Sinniriban
48 Sapukas
48 Sudoku
DADDUMA PAY
2 Ti Makunami
3 Tao, Lugar, Pasamak
11 Netizone
16 Biag ni Ilokano
18 Siled ti Kararag
21 Hm, Agtaltaul Met Latta ti Asok, Kunam?
29 Idi Un-unana a Panawen
32 Ammuem Pay Dagitoy
33 Haytek!
34 Kasano ti Agikolada?
43 Ti Gasatmo Ita a Lawas
46 Dagiti Pabula ni Aesop
Subscribe to: Posts (Atom)


text:
(Iluko version) Naburnok ti ayuda a moderno a ramramit a pagtalon ti naiwaras kadagiti nadumaduma a zanjeras ditoy Ilocos Norte. Napalaus ti ragsak dagiti appo a mannalon a lideres ken kameng ti zanjeras idi awatenda dagiti nasa-o nga ayuda.
Kas koma iti Umuna a Distrito, ni mismo a Diputado Rodolfo C. Fariñas, a binayabay ni balasangna Bokal Ria Fariñas kenni DA Regional Director Lucrecio Alviar Jr., ti personal a nangibunong ti agbalor P27 milyon a nagduduma a pasig a brand-new farm machinery ken equipment a mausar a pagtalon. Adda pay RIA (Rang-ay Iti Amin) e-tricycles ti naited kadagiti first district LGUs.
Ti Department of Agriculture iti Duterte administration ti nangpondo iti panakagatang kadagitoy a ramramit a kas koma ti farm tractors, water pumps, rice transplanter, multiple-purpose drying machines ken dadduma pay.
Nangiburay pay ti DA iti Segundo Distrito kadagiti umarngi met laeng a ramramit a pagtalon babaen ti panangibunong ni Gob. Imee Marcos.
Rumbeng la unay a maikkan ti importansya ti biang dagiti appo a mannalon tapno ad-adu ti mapataudda a produkto iti agrikultura. Isuda ti maysa kadagiti duri iti ekonomya.
No awan ti mannalon, awan ti produkto a taraon a magatang iti merkado. Uray no adu ti kuarta, no awan met magatang a taraon. Resulta: Agbisin piman ti tattao. Di tay koma ngarud ipalubos a kasta ti dakes a scenario a mapasamak.#


text:
January 26, 2017
Ferry Boat iti Abra
FERRY BOAT ITI ABRA. Agsagsaganan a dumsaag ken maidissag dagiti pasahero a lugan ken tattao manipud iti ferry boat kalpasan a maballasiwda ti Tumbal River iti Brgy. Madago iti Manabo, Abra. Naggapu dagiti pasahero iti Luba ken Tubo, dua kadagiti kauunegan nga ili ti Abra ken taeng ti tribu a Maeng. Gapu iti kaawan pay laeng ti rangtay iti daytoy a tributario ti Abra River iti nagbedngan ti Manabo ken Luba, ken gapu iti nagsasaruno a bagyo ken layus a nangdadael kadagiti naipatpatakder a hanging wenno foot bridges, ti kastoy a ferry ti usaren dagiti tattao agraman dagiti lugan ken dagiti maibiahe a produkto ken masapsapul. Agplete ti tunggal pasahero iti P40; P75-P150 met ti lugan. (Roy V. Aragon)
(Naipablaak iti Bannawag, Pebrero 6, 2017 a bilang.)
Subscribe to: Post Comments (Atom)


text:
Ti kari a naisurat iti rabaw ti danum
Iti naminsan, nagkarin a saanen nga agtaray a para presidente iti mismo a sanguanan ti monumento ni Dr. Jose Rizal iti aldaw a panangselebrar iti kaaldawan iti pannakaiyanak ti nailian a banuar, ngem saan a natungpal dayta a waragawag. Isu nga addan dagiti wagaragawag nga agpatingga laengen iti waragawag ngem saan nga agmata wenno tumaud a kinapudno agsipud ta naisuratda laeng daytoy iti rabaw ti danum.
Naisuratda laeng iti rabaw ti danum, a kayatna a sawen a kalpasan iti panangiwaragawag agpatingga laeng dita ket akemna ti saanen a dumur-as wenno matungpal agsipud ta agpukaw metten daytoy a banag no di man malipatan wenno kas itay kunadan, a kari nga intayab ti kali.
Iti panagtung-ed ti adminstrasion iti Resolutiuon No. 10 a mangawag ti kongreso para iti Constituent Assembly a mangamiendar ti constitusion tapno maipagna iti panagbalbaliw ti porma ti gobierno a kas federal form of government ket saan a maikkat dayta dakkel unay a panagduadua a kayat laeng ti pangulo nga umatiddog ti panagtakemna. Saan a maikkat iti nalaus a panagduadua iti nalimed nga agenda iti kellaat nga iyaanamong ti administrasion kalpsaan a saan man laeng a pulos a naadakamat iti napalabas a SONA daytoy a tungtongan.
Nupay nainget la unay iti panangtubngar ken panangidarirag ti adminsitrasion nga awan iti kinapudno iti adda iti panunot dagiti umili a kayat laeng a paatiddogen ti pangulo ti terminona ket saan a maikkat gapu ta kasta man met laengen iti inkari ti pangulo a dina panagtaray iti iti eleksion kalpasan iti terminona. Ngem nagtaray. Naakusaran pay iti panagkusit. Saan laeng a bastabasta panagkusit no di pay ket dakkel a gerret dagiti umili iti namati itoy alegasion nga inna panagkusit iti eleksion.
Saan a maikkat kadagiti umili a saanda a mamati iti naibaga ta napasamaken dayta iti kallabes. No maysa a koma a tina a nangisit dayta a kari ket naisuyat iti nakapudpudaw iti purawna a tisiert ket namantsaanen. Napellasanen iti kinasayaatna. Namantsaan metten ti isip ken panunot dagiti umili gapu iti kallabes a napasamak. Ti mantsa ken mantsa.
Saan a dagiti umili iti nanginaw ken nangipasngay iti saan a panagtalek. Saan nga isuda a mismo iti nagtaudanna no di ket nagtaud a mismo iti pangulo kadayta a biddut a pannanganna iti bukodna a sao. Isu a mismo iti nangkali iti nalawa ken nauneg nga abut nga isu a mismo iti maikursong iti inna pannnagna. Isu a mismo iti nangipallangatok ngem ti bato nagdisso a mismo iti ulona met laeng.
Iti 2008 SONA, kuna ti pangulo, "For the remainder of my term until I step down in 2010, the best thing we can do is to stay focused on economic reforms, while providing peace, order and stability." Kasta man met laengen iti inkarina iti sanguanan ti monumento ti nailian a banuar ngem dina tinungpal. Ulitenna manen daytoy, a dina tinungpal ken saan a naikankano ti signipikante ti nailian a banuar iti insawang, kasano ngarud nga ibaga manen iti pananamati dagiti umili iti kasta a waragawag? No sibibiag ti naiklian a banuar, sigurado la ketdi a nakamisuot kadaytoy a banag gapu ta naaramat laeng isuna a kas paganodan iti kabukbokodan a panggep.
Ti makunami, nasaysayaat iti aramid ngem ti sao. Aramid ti pakakitaan.
No maminsan, iti ngiwat ti maysa a tao iti inna pakabasolan ta maikaglis no kua ti saan a nariendaan a dila. Ngem iti di panangrienda ti dila iti ibagbagana, ditoy met a manguram iti kinaasino. No ania iti imbaga, tungpalen tapno dagiti tattao inda agraem. Ti tao nga addaan iti maymaysa a sao itandudo a mismo dagiti saona…#
Isu a nasaysayaat nga agtrabaho koma ni PGMA ken ti gobiernona ngem ti sao a sao.##
Sunday, August 17, 2008
Ti kari a naisurat iti rabaw ti danum
Wednesday, August 13, 2008
Decriminalization of libel case? Aguray…!
Saan ngata a nakarkaron iti panagpapatay kadagiti katrabaho iti media no mapukawen a naminpinasan ti libel case? Kadakami a biang, mas dakdakkel a peggad iti pannakaikkat ti libel case a kas kaso ngem ti sumango iti libel case. Amangan no agayus ti karayan a dara iti mas nakarkaro a panagparti…
No madecriminalized ti libel case, awanen iti sabali pay a gammatan ti subject no di agibales babaen iti bukodna a pangngeddeng, ket karamanen ditoy ti pammapatay. Agsipud ta saan a makadarum adda la ketdi ti tendensiana nga umasideg kadagiti hired killers wenno kadagiti badigardna wenno isu a mismo iti mangiwayat iti pammapatay.
Ngem no adda pay laeng ti libel case, ad-adu met ngata iti mangibalakad kenkuana a nasaysayaat wenno mas sibilidad ti panagdarum ket ti korte ti mangeddeng no libelous in nature ti naisurat wenno saan. Maliklikan no kuan dayta ad-adu pay a panagparti.
Asino ti agbuteng iti libel case? Karamanen daytoy a peggad iti trabaho ti broadcaster ken journalist. Sakbay a sinerrek daytoy a trabaho, namnamaemon nga iti maysa nga aldaw ket sumangoka a sumango kadaytoy. Ngem iti kaanoman, saanto nga agballigi ti libel case no ti sinurat ket agbatay iti kinapudno ken awanen iti sabali nga insurat no di kinapudno laeng. Asino ngarud ti mabuteng? No broadcaster ken journalist ket agsasao iti kinapudno, apay a mabuteng?
Mas mamatikami ti responsible reporting a maisaknap iti panagtrabaho. Kasapulan unay ti professional ethics wenno professionalism iti trabaho. Liklikan koma iti bukod nga interes. No la ketdi adda dagiti pagibasaran ken pagbatayan kadagiti insurat, wenno kinapudno amin nga insurat, ania ngarud iti pagbutngan? Ti kinapudno ti armas ti media a mangisalakan kenkuana iti libel case. Saanto a maikuspil ti agsasao iti kinapudno, ta rumuar ket rumuarto latta ti kinapudno.
Isu a makunami, sakbay ti decriminalization, maadal ken matimbang ken maamiris koma a nalaing dagiti epektona. Saan koma a maisarwag ti dinnardarasudos ta dinto ket tumaud iti ad-adu a panagpapatay.
Ayunanmi met ti memorandum circular ti Korte Suprema a panagmulta laeng ti dusa ti libel case imbes a kaso a pannakabalud. ##
Sunday, August 10, 2008
sarita
TI KAPARTAKAN ITI AMIN
(Maysa nga Inaangaw a Sarsarita)
Kasano aya iti mangpaisem? Wenno mangpagarakgak (no lalaki) wenno mangpagarikgik (no babai)?
Nagadu a wagas. Ket maysa ditoyen dagiti babassit a sarsarita a mapidut iti tuttotan. Iti tungtongan iti ubet ti baso ken kalangiking ti botelia.
Ket adtoy man ti maysa a napidutko nga inaangaw a sarsarita a posible met a mangpaisem kadakayo:
Narigat a talagan ti sumrek iti trabaho iti Pinas. Daydiay maysa laeng a bakante, ginasut ti aplikante, lalo iti pribado a sector. No iti met gobierno, no awan ti endorsement credentialmo a politiko wenno nangato a tao, amusayam dayta subsobmo. Narigat met ngamin iti awan iti trabahona. Ni dika man la makagatang met iti kayatmo a gatangen. Uray iti salesclerk wenno para lako laeng ken janitor ket nasken pay a college level wenno college graduate.
Kas iti maysa a dakkel a department store. Narigatan ti human resources specialist nga agpili kadagiti kualipikado. Masapul nga esmarte, alibtak nga agpanunot ken ammona iti lumsot kadagiti tumaud a parikut. Dagitoy ti sinapul ti HR specialist a kualipikasion kadagiti aplikante. Uppat laeng ti naarisitna kadagiti pinullo nga aplikante.
Impasidongna ida iti maysa nga interbiu a mangammo ti kabaelan ti tunggal maysa no esmarte, naalibtak nga agpanunot ken ammona iti lumsot kadagiti sumangbay a parikut. Daytoy ngamin ket ti kualipikasion iti maysa nga adda iti sales ken marketing: naalibtak nga agpanunot ken ‘lumsot’ iti aniaman a parikut. Ininterbiuna ida nga uppat iti sangonsango.
HR: Ania ti banag nga ammoyo a kapartakan?
Aplikante 1: Agpanunot. Basta no pinanunotmo ti maysa a banag wenno ania man a, addan dayta a pinanunotmo wenno pampanunotem. Isu a kapartakan amin kaniak dayta agpanunot.
HR: Very good! Pudno dayta kunam.
Naisublat ti aplikante # 2: Kirem. Agkiremka ket awan pay iti kagudua ngata a segundo. Di daytoy ti kapartakan!
HR: Wen met ketdi a. Apagkirem no kunada ket napaspas. Very good!
Naisublat ni aplikante # 3: Aglukat iti silaw kaniak ti kapartakan iti amin.
HR: Apay a nakunam dayta?
Aplikante # 3: Apagpiselmo laeng ti switch, ket addan ti lawag.
HR: Very good! Napartak nga agpaysu dayta. Intalmegmo ti switch addan a dagus ti lawag.
Ket naisublat ni aplikante # 4: Agburis ti kapartakan kaniak, madam.
Naklaat pay ti HR Specialist iti nangngegna a sungbat. Dandanina bugkawanen ti aplikante a paruaren. Kasano a kapartakan itan ti agburis? Ala, yantangay ta interbiu met, nasken nga agpasensia.
HR: Mister, iti kaanoman, saanto a naparpartak ti agsakit ti diarrhea iti agpanunot, agkirem ken aglukat iti silaw.
Aplikante # 4: Adayo a naparpartak a, madam, ti agburis ngem kadagita imbagayo, impapilit ti aplikante.
HR: Aber, ilawlawagmo man no apay?
Aplikante # 4: Nagburisak idi napan a lawas, madam. Tengnga ti rabii idi nadlawko la unay nga agdikar. Ket sakbay a MAKAPANUNOTAK iti aramidek, diak pay NAKAPAGKIREM, diak pay NAILUKAT TI SILAW, rimuaren!
Naggarakgak ti HR specialist. Naawat ni aplikante maika-4.
MORAL LESSON: Adda dagiti babassit, nalaad a banag a saan unay nga ikankano. Nga ipagaruptayon nga awan kaes-eskanda a banag. Ngem ditay met ammo nga amin a banag ket addaan iti serbi ken kaipapanan.
Kas iti puling. Ngem puling laeng met ti makapuling, saan kadi? Makapuling ket daytan dakkel?
Itoy a panawen, saantayon nga ikankano ti binting (siping idi, ngem itoy a panawen, itoy a bersion, bintingen!) Ngem kasano ngarud a makabukelka iti piso no awan ti binting?
Amin ket nangrugi iti bassit a banag. Kas iti panagbilang a nangrugi iti maika-maysa.
Iti biag, ket kastoy met laeng. Mangrugitayo iti baba agingga agpangatotayo iti agpang nga intay met ingpen. Nasamsam-it ti balligi a nangrugi iti ababa. Ta kaiyariganna dayta iti napintas a pannakaluomna iti pupurosan a bunga ti balligi.
Isu nga awan koma iti agriri wenno agreklamo iti panangrugina iti baba. Ta dumtengto met ti panawen nga ingangato.
Naasi unay ti Namarsua, ngem sursuroem met a iti aguray…##
Friday, August 01, 2008
UBING LA TI UBING
WEN a, ubing la ti ubing.
Ti ubing ket dina ammo ti agulbod. Dayta ket ti kanayon a mangngeg no kua. No ania kano ti makitana, isu dayta ti ibagana. Isu a dina ammo ti agulbod.
Saanko nga ammo, diak masinuo no addan ti nakaibaga kaniak iti kongreto a rason no apay a ti ubing ket dina ammo ti agulbod.
Ti posible ketdi a rason nga adda iti panunotko ket saan ketdi a kayat iti asinoman a nagannak nga agulbod ti maysa nga anak, nga isu dayta iti impasagepsepda nga insuro iti anak kabayatan iti inna panagdakkel.
Well, natural dayta. Ngem kasanon no ti anak ket makitana ti nagannak nga agulbod. Posible a tuladenna, saan?
Ngem kasano met no ti anak ket damona a maisubo iti maysa a situasion a pakarukodan iti pannakaawatna?
Napadasanyo kadin a napagsaludsodan ti maysa nga ubing nga agtawen iti tallo iti banag a dipay nagaw-at ti panunotna ken saan pay a nailawlawag kenkuana?
Dagitoy a pasamak ket nakaay-ayat wenno makuna nga unexpected. Adu dagiti kakastoy kadagiti ubbing. Isu a natural met kadatayo no dagiti kakastoy nga edad ket maayatantayo la unay iti kinasariwitwit dagiti ubbing a kasasao. Ngamin nakaay-ayat dagiti inda isungsungbat kadagiti saludsodtayo.
Adtoy man ti maysa a nakaay-ayat a pakasaritaan ti maysa nga ubing nga agtawen iti tallo:
MAYSA a rabii iti balay dagiti ag-dela Cruz. Awan ti ama ta adda sadiay trabahona ta madama ti overtime.
Masikog ti ina ken kabulanannan.
Iti kaawan ti ama, adda ketdi kaanakan daytoy a maysa a midwife a sidadaaan a mangpaanak no bilang.
Ket dimteng ti oras ti panaganak. Taltalloda. Ti midwife, ti masikog ken ti ubing a babai nga agtawen iti tallo.
Insaganan ti midwife amin a masapsapulna. Iti panangamirisna iti antina, napenneknan iti bagina a saan a marigatan a mangpaanak. Nabayag metten a daytoy ti trabahona.
Agdadarandanen ti panagsakit ti tian ti ina. Rumuaren ti sikog idi siripen ni midwife.
Ngem kellaat a nagbrown out!
Naimbag ta adda plaslait a nakasagana.
Mabuteng met ti ubing nga adda iti sabali a siled isu a napanna innala daytoy.
Ngem saanen a magawidan. Rumuaren ti sikog.
“Igganam daytoy plaslait. Iturongmo dita ta paruarek ni adingmo, wen?” kuna ti midwife iti ubing nga agtawen iti tallo.
Nalaka met a suruan dagiti kakastoy nga edad, saan?
Situtulnog met ti ubing a nangiggem iti plaslait ken nangipaturong daytoy iti yan ti puerta ti ina.
Nabiit laeng, sumagmamano laeng a saiddek ti ina, rimuaren ti maikadua a beybi.
Nasiputan ti midwife nga uray la dimmakkel dagiti mata ti ubing a mangbuybuya iti ar-aramidenna. Ti panangiruarna ti ubing manipud iti puerta. Ti panangkulintitingna daytoy sana binaut iti namindua iti ubetna. Ket napanganga ti ubing idi agibit ti adingna.
Nalpas a naputed ti puseg. Nadigos ti maladaga ken nabaduan idi dimteng ti silaw.
Saan a mailadawan ti midwife ken ti ina iti ragsakda iti tulong a naipaay ti ubing. Ta saan kadi a tulong dayta nga inaramid ti ubing a nangiggem iti plaslait?
Nagyaman ti ina iti anakna.
Nagyaman ti midwife iti kaanakanna.
“Ania ti makunam iti nasaksiam a pasamak” dinamag ti midwife iti ubing.
“Saan koma a nagkarayam a dita yan ti ubet ni nanang! Di narugitan, nagdigos la ket ngarud a rabrabii. Nagbangad met. Bautem manen!” insungbat ti ubing.
Napanganga dagiti dua.
Iti minisarita, ammotayo a saan a nagaw-at ti naganus a panunot ti ubing ti kayat a sawen ti pannakaipasngay. Saan a nailawlawag dayta kenkuana.
Kinapudnona, iti panagpasngay ket manmano ngata dagiti nagannak a mangiyeksplikar dayta a banag iti anakna nga ubing, lalo kadagiti agtawen a tallo. Mabalin nga iti posible a rason ket maysa daytoy a nonsense topic wenno saan a maitutop dayta a topiko para kadagiti ubbing iti kas kadakuada nga edad?
Ngem saan met a nailaksid iti minisarita nga ammo ti ubing ti kaipapanan ti baut.
Ti baut ket maysa a pannusa iti nakabasol nga anak. Maysa a tanda dayta ti panagannad ken rumbeng la unay a panagtungpal ti anak kadagiti nagannak tapno dida makabasol ken madusa.
Nupay makuna a nadagsen a pannusa ti agbaut, saan met a masasaan nga adda dagiti nagannak a mangipagpagna pay laeng itoy.
Saantayon a trataren no kinaranggas wenno saan ti baut.
Iti minisarita, nalabit ken ammotayo la ketdi, a nalabit nga ammo ti ubing a ti baut ket maysa a pangdisiplina. Nalabit a nabaut metten daytoy idi nagbangad wenno saan a nagtungpal kadagiti nagannak kenkuana.
Isu nga ammona ti baut ket maysa a disiplina iti nabangad. Isu a kunana a : “Nagbangad met. Bautem manen!”
Ditay met ammo no apay a bauten dagiti partera, nurse, doktor wenno asino la ditan a nangpaanak ti maysa a maladaga no rumuaren. Apay a pasangitenda ti maladaga a dida ket koma pagkatawaen saan?
Iti minisarita, saan a namnamaen a kasdiay ti sungbat ti ubing, saan?
Ubing la ti ubing. Ibagana dagiti kayatna nga ibaga segun iti pannakaawatna iti dayta a pasamak.
Isu a ti ubing ket dina ammo ti agulbod. Nawaya nga agibaga iti kayatna nga ibaga.
Isu daytoy ti rason no apay a ti ubing ket dina ammo ti agulbod. ##


text:
Jose Luis Rodriguez Zapatero
Ni José Luis Rodríguez Zapatero (Espaniol: [xoseˈlwiz roˈðɾiɣeθ θapaˈteɾo] ( denggen);[2] naiyanak idi 4 Agosto 1960) ket kameng ti Partido dagiti Agtrabtrabaho a Sosialista nga Espaniol (PSOE). Isu ket nabutosan para kaadgiti dua a termino a kas Kangrunaan a Ministro ti Espania, kadagiti sapasap a panagbubutos idi 2004 ken 2008. Isi 2 Abril 2011 isu ket nagiwaragawag a saanen a tumaray para iti pannakabutos manen iti sapasap a panagbubutos ti 2011. Isu ket pimmanaw iti opisina idi 21 Disiembre 2011.
Dagiti nagibasaran[urnosen | urnosen ti taudan]
- ^ Internet Movie Database; panangilasin ti IMDb: nm1659170; naala idi: 15 Oktubre 2015.
- ^ In Diccionario panhispánico de dudas, acento, ket nalawag a mangibaga a ti José Luis ket mabalikas iti [joseluís], kas iti IPA [xose'lwis] weno [xose'lwiz]
Dagiti silpo ti ruar[urnosen | urnosen ti taudan]
Midia a mainaig kenni Jose Luis Rodriguez Zapatero iti Wikimedia Commons
Dagiti inadaw a sasao a mainaig kenni Jose Luis Rodriguez Zapatero iti Wikiquote (iti Ingles)


text:
Opinion Sirmata ken Tagtagainep ni Mang Gusting
Paskua kadin nga agpayso Kayong?
Hellooo, hellooo, naimbag nga oras kadatayo amin kakailian. Addakam manen nga umay maki-abrasa ken makinnistoria ken makinnisem kadakayo babaen iti ABN. Naimbag nga oras kadakayo amin nga awan malabusan este malabsan kunami koma. No dakami met ditoy batugmi a langit ti kayatyo a maamuan, sus maria kusina, saan a maawatan ti paniempo na. Kalablabas manen ta kaudian a bagyo a simmangbay iti masakupan ti pagilian Kayong. Nupay saan a narikna unay dagiti dadduma a paset ti pagilian ngem iti Cagayan Valley ti nakarikna iti makalawas a todo a no sadino ket nagpasarda manen it layus, adu manen ti makuna a naperhuisio ta manu aldaw a dida makatrabaho wenno makaruar ta layus met iti paraanganda.
Mabiit man pay Kayong ta adda istoryaek kenka tapno agkatawa kay met bassit…
Idi agkita kami ken Pare Kolas, nadlawko a dagus ti baro a sapatosna. Ket—
Gusti: Ne, pare Kolas! Adda manen sabali a sapatosmo, a, imbag pay kenka.
Kolas: Insorpresa ni baketko idi naminsan, Chairman Gusting.
Gusti: Kasano a sorpresa?
Kolas: Nakitak idiay siruk ti katremi, Chairman.
Gusti: Ania?
Kolas: [katawa] ket no adda pay kaduana a T-shirt!
Gust: Ngeek…
Wahaaaaa…kitaem a ta amangan no sapatos ken t-shirt ni kumaprem, hahahaha.
Ania, immisem ka met laeng Kayong Angkuan? Sus maria kusinan, an-annadanyo kaarruba ta amangan masalisi-an dakayo, yayayy. Wen gayam, Kayong, kasla paskuan a talaga a di maliklikan ta pasig metten a dekorasyon ti paskua ti makitak a nakasab-it iti babbalay ken agandap-andap a silaw iti rabii ngem ney, annadanyo ta amangan no dayta ti pakaigapuan ti uram ket imbes a naragsak ti paskua ken baro a tawen ket dumapo met la ngarud ta kalapaw mo. Isu a kanayon a maibalbalakad a kitaen ti kalidad dagiti gatangen a Christmas light, saan a gapu ta nalakan ket sige lattan.
Bayat a masursurat daytoy kolum tayo Kakayong ko ida ket mapadpadaanan ti isasangbay dagiti delegado ti makuna nga ASEAN Summit a maangay ditoy pagiliantayo. Ta koma ket makitada dagiti talaga a parikut ditoy pagilian. Ket umuna, isu ti parikut ti kaawan panggedan dagiti umili nga isu met ti mangidurduron iti tao nga agaramid iti dakes. Daytoy ti maysa a makita tayo a ramut ti kinadakes, mapilitanda nga agaramid ken isu pay ketdi ti makitatayo nga adu dagiti aglabsing maipanggep iti pannakailako ti maiparit a droga ta nagbiit ti agka-kuarta ditoy. No saan a panaglako iti droga, panagtakaw wenno hold-up, ngem no koma adda naan-anay a pagtrabahuan dagiti umili dida mapanunot dayta.
Koma ngarud Kayong dayta ti maysa a kitaen ken ipangpangruna ita dagiti li-lider nga agtitipon ta agi-invest da ditoy pagilian ngem no maminsan adda panagduadua dagitoy gapu ngarud iti parikut ti urnos ken kapia nangruna ket kalkalpas ti makuna a gubat idiay Marawi a no sadino ket dimmanun pay iti aganay lima bulan. Sus Maria Kusina, isu koma ti ipangapangruna a matalantan Kayong ti pannakanayon ti panggedan.
Ne, ne, ne, Kakayong naimasantayo manen a kunak isu a baliwantayto manen, a. Opsss, aglisika man met iti pagnaak sika Atong, addaka manen a kunak, pasalsali ka a kanayon. Ania manen ti masapulmo aya? Makalag a numero? Sal-ot ka met, kubrador ka idi kubrador ka pay laeng agingga ita, ala man laengen sige, kalagem man tay opisyal a komkombiokong, hahahaah, ta balatuannakto no mangabakka. Apowww, dakesen…ni Sofing dayta sumungaden nga adda awitna a binalsig. Babayooo, tsuptsup muahmuahhh.


text:
Impunidad-- Balikas ita nga Aldaw. 443.
BALIKAS ITA NGA ALDAW. (443) -- IMPUNIDAD.
impunidad 1. png kinaawan pannakadusa iti panagabuso wenno aramid a maikanniwas 2. png kinawayawaya nga agaramid iti rumbeng gapu ta awan ti sungsungbatan kadagiti bunga dagitoy nga aramid 3. png sobra a privilegio tapno aramiden ti kaykayat nga awan pagbutbutngan 4. png maysa nga espesial a panagtratro iti maysa a partido nga awanan iti obligasion 5. sin awanan-dusa, liabilidad, obligasion iti aramid, sungsungbatan a responsibilidad 6. spp impunity (Ing), carte blanche (Ing), favoritism (Ing), impunidad (Esp) 6. etim Esp, Ing, agg L, impunitas, agg in + poena, ‘awanan dusa’ 7. kej ‘Makapapungtot daytoy nga impunidad nga aramid daytoy a senador nga awanan iti bain ken nakabengbeng ti rupana a no aggastos iti kuarte ti pagilian ket kunam la no bukodna a kuarta nga aggapu iti bulsana.’ wenno ‘Daytoy nga impunidad dagiti agtuturay ti mitsa ti maysa a dangadang a mangitunda iti nainsapasapan a panagbalbaliw kadagiti oppresivo nga istruktura ti gimong.’
Sors: A Solver Agcaoili, Monolinggual a Diksionario ken Tesoro nga Ilokano.
impunidad 1. png kinaawan pannakadusa iti panagabuso wenno aramid a maikanniwas 2. png kinawayawaya nga agaramid iti rumbeng gapu ta awan ti sungsungbatan kadagiti bunga dagitoy nga aramid 3. png sobra a privilegio tapno aramiden ti kaykayat nga awan pagbutbutngan 4. png maysa nga espesial a panagtratro iti maysa a partido nga awanan iti obligasion 5. sin awanan-dusa, liabilidad, obligasion iti aramid, sungsungbatan a responsibilidad 6. spp impunity (Ing), carte blanche (Ing), favoritism (Ing), impunidad (Esp) 6. etim Esp, Ing, agg L, impunitas, agg in + poena, ‘awanan dusa’ 7. kej ‘Makapapungtot daytoy nga impunidad nga aramid daytoy a senador nga awanan iti bain ken nakabengbeng ti rupana a no aggastos iti kuarte ti pagilian ket kunam la no bukodna a kuarta nga aggapu iti bulsana.’ wenno ‘Daytoy nga impunidad dagiti agtuturay ti mitsa ti maysa a dangadang a mangitunda iti nainsapasapan a panagbalbaliw kadagiti oppresivo nga istruktura ti gimong.’
Sors: A Solver Agcaoili, Monolinggual a Diksionario ken Tesoro nga Ilokano.
No comments:
Subscribe to: Post Comments (Atom)


text:
Anton Chekhov
Ni Anton Pavlovich Chekhov (Ruso: AHTóH ПáBлoBич ЧéxoB, panangibalikas [ɐnˈton ˈpavləvʲɪtɕ ˈtɕexəf]; 29 Enero 1860[1] – 15 Hulio 1904)[2] ket maysa idi a Ruso a mangngagas, dramatista ken mannurat a naipanpanunotan a maysa kadagiti kalatakan a mannurat kadagiti ababa a sarita iti pakasaritaan.[3] Ti karerna a kas maysa a dramatista ket nakapataud kadagiti uppat a klasiko ken dagiti kasayaatan nga ababa a saritana ket natengtengngel iti nangato a regget babaen dagiti mannurat ken dagiti kritiko.[4][5] Ni Chekhov ket nagsansanay a kas maysa a doktor iti kadagupan ti literio a karerna: "Ti Medisina ket isu ti kalintegan nga asawak", nga inbagana idi, "ken ti literatura ket isu ti kamalalak."[6]
Ni Chekhov ket linikudanna ti teatro kalpasan ti didigra a pannakaawat ti Ti Agila ti Taaw idi 1896, ngem daytoy a pabuya ket napaungar manen a napasayaat idi 1898 babaen ti Teatro ti Moscow nga Arte ni Constantin Stanislavski, a nangisaruno pay a nangipataud ti Uliteg Vanya ni Chekhov ken nangipanguna kadagiti dua a naudi a pabuyana, Tallo nga Akkakabsat a Babbai ken ti Ti Seresa a Minuyongan. Dagitoy uppat nga obra ket nangipresenta ti karit kadagiti nagtigtignay a grupo[7] ken dagiti pay nagbuybuya, gaputa iti sukat ti naitaripnong nga aksion ni Chekhov ket nagitited ti maysa a "teatro a kasasaad ti rikna" ken ti maysa a "nailenned a biag iti testo."[8]
Ni Chekhov ket immmun-una idi a nagsursurat laeng kadagiti sarita tapno makabiruk ti kuarta, ngem idi dimakdakkel ti ti artistiko nga ambisionna, isu ket nagar-aramid kadagiti pormal a panagpabaro a nakaimpluensia ti ebolusion ti moderno nga ababa a sarita.[9] Ti kinasigudna a binuklan ti nasapa a panag-usar iti pamay-an ti ayus ti kaadda ti rikna, a naudi nga inampon babaen ni James Joyce ken dagiti sabali pay a modernista, a naitiptipon ti panaglikud ti moral a kinapatingga ti estruktura ti tradisional a sarita.[10] Isu ket saan a nagpakpakawan para kadagiti karikutan a naibagbaga kadagiti agbasbasa, a nagipappapilit a ti papael ti artista ket ti agsaludsod, a saan a ti agsungbat kaniada .[11]
Biograpia[urnosen | urnosen ti taudan]
Kinaubing[urnosen | urnosen ti taudan]
Ni Anton Chekhov ket naipasngay idi 29 Enero 1860, ti maikatlo kadagiti nabiag nga nnak, idiay Taganrog, ti pangsangladan idiay Baybay Azov idiay akin-abagatan a Ruso. Ti amana, a ni Pavel Yegorovich Chekhov, ti anak a lalaki ti dati nga adipen, a nagpatpataryan ti tiendaan ti makmakan. Ti maysa adirektor ti koro, ken deboto nga Ortodokso a Kristiano, ken pisikal a managranggas nga ama, ni Pavel Chekhov ket nakitkita idi babaen dagiti adu a historiador a kas ti modelo ti anakna a lalaki kadagiti adu nga panangiladawan ti kina-ipokrita.[12] Ti ina ni Chekhov, a ni Yevgeniya, ket nalaing a nga mangisarita a nangliwliwa kadagiti ubbing iti banbanig a sarita manipud kadagiti kimmaduaan a panagbanbanniagana iti amana a nagtagtagilako ti tela iti amin a paset ti Rusia.[13][14] "Dagiti talentomi ket naalami manipud iti amami," a linaglagip ni Chekhov, "ngem ti kararuami ket nanipud ti inami."[15] Iti kinalakay, ni Chekhov ket dinillawna ti kabsatna a lalaki a niAlexander ti panagtratona ti asawa ken annakna babaen ti panangipalplagip kaniana ti kadawel ni Pavel:
Damagekman kenka a ti a depotismo idi ken ti panagul-ulbod ti nangdadel ti kina-agtutubo ti inam. Ti depotismo ken ti panagul-ulbod ket nangputed unay ti kinaubingtayo ken makasaksakit ken nakabutbuteng ti mangpanunot daytoy. Laglagipem ti buteng ken gura a nariknatayo kadagiti panawen idi niAma ket nagal-alipunget iti pangrabii idi kaadu unay ti asin iti sopas ken tinawtawaganna tini Ina ti maysa a mauyong.[16][17]
Ni Chekhov napan ti maysa nga para iti ubbing a Griego a lallaki, a sinarunuan babaen ti Taganrog a gimnasio, nga itan ket nanagananen ti Gimnasio Chekhov, nga idiay ti naggigiananna iti maysa a tawen idi isuna ket agedad ti limapulo ket lima gapu ti pannkapaayna iti eksaminasion iti Griego.[18] Isuna ket nagkankanta iti monestario ti Griego nga Ortodokso idiay Taganrog ken iti koro ti amana. Iti maysa asurat idi 1892, isuna ket nagusar ti balikas nga "agsagsagaba" tapno mangipalawag ti kinaubingna ket nangilaglagip:
Idi siak ken ti kakabsatko a lallaki ket agtaktakder iti tengnga ti simbaan ken agkankantakami a tallo iti "Ti koma kararagko ket maipangato", wenno "Ti Boses ni Arkanghel", kadagiti amin ket kumitkita kaniami a nagrikrikna ken inap-apalanda dagiti nagannak kaniami, ngem dakami iti dayta a darikmat ket nakarikriknakami a kas dagiti bassit a balud.[19]
Dagiti nagibasaran[urnosen | urnosen ti taudan]
- ^ Daan nga estilo a petsa 17 Enero.
- ^ Daan nga estilo a petsa 2 Hulio.
- ^ "Ruso a literatura; Anton Chekhov". Encyclopædia Britannica. Naala idi 14 Hunio 2008.
- ^ "Ti Kalatan a mannurat ti ababa a sarita a nagbaiag ti aniaman a panawen." Raymond Carver (iti panagiyuna ni Rosamund Bartlett= ti Maipanggep ti Ayat ken Daddauma pay a Sarsarita, XX); "Mabalin nga isu. ti kasayaatan nga ababa asarita ti aniaman a panawen." Ti a Chekhov Leksikon, babaen ni William Boyd, The Guardian, 3 Hulio 2004. Naala idi 16 Pebrero 2007.
- ^ "Sarsarita… a dagitoy ti kangatuan a nagunodan iti prosa a salaysay." Babassit a Vodka, agtigtigab ken nakaungunget a puspusa, repaso ni George Steiner ti Ti Di Nadukatalan a Chekhov, iti The Observer, 13 Mayo 2001. Naala idi 16 Pebrero 2007.
- ^ Surat kenni Alexei Suvorin, 11 Septiembre 1888. Sursurat ni Anton Chekhov.
- ^ "Dagiti aktor ket kalkalayakatenda ni Chekhov a kasla bantay, a nasingdanda, a nakibinningay ti gloria no makapanda ti tuktok". Ni aktor Ian McKellen, a nangisasao idiay Miles, 9.
- ^ "Ni Chekhov ket nagdemdemanda ti teatro a kasasaad ti rikna." Ni Vsevolod Meyerhold, a nagisao idiay Allen, 13; "Ti nabakbaknang a nailenned a biag iti testo ket kapadpada ti adadu a kasayaat ti drama ti realismo, ti maysa nga agdepdepende kadagiti basbassit a panangipabuya ti ruar." Styan, 84.
- ^ "Ni Chekhov ket nakunkuna nga isu ti ama ti moderno nga ababa a sarita". Malcolm, 87; "Isu ket nangiyeg kadagiti kabarbaro iti literatura." Ni James Joyce, iti Arthur Power, Panakisinnarita kenni James Joyce, Usborne Publishing Ltd, 1974, ISBN 978-0-86000-006-8, 57; "Ti panangabut ni Tchehov iti klasiko a tradision ket naisangsangayan a pasamak iti moderno a literatura", ni John Middleton Murry, iti Athenaeum, 8 Abril 1922, a naidakamat iti pangyuna ti Maipanggep ti Ayata ni Bartlett, XX.
- ^ "daytoy a panagusar ti ayus ti kaadda ti rikna ket, kadagiti kinaudi a tawtawen, ket nagbalin a batayan ti panagpabaro a luganan ti entablado ni Chekhov; ti pay panagpabarona ti piksion." Wood, 81; "Ti artista ket nasken nga isu ket saan a hustigado kadagiti bukodna a karakter ken dagiti panakisinsinnaritada, ngem saksi laeng nga awan paniriganna." Surat kenni Suvorin, 30 Mayo 1888; Iti panagsungbat ti saan a panagkayat nga insuratna a maipanggep kadagiti agtaktakaw ti kabalio (The Horse-Stealers. Naala idi 16 Pebrero 2007) a saan a nagpabpabasol kaniada, ni Chekhov ket nangibagbaga a dagiti agbasbasa ket inayonda koma ti bagbagida kadagiti awan a kabukbukodan nga elemento ti sarita. Surat kenni Suvorin, 1 Abril 1890. Sursurat kenni Anton Chekhov.
- ^ "Hustoka a nagidemanda a ti maysa nga artista ket nasken a mangala ti nasirib a panagkukua ti obrana, ngem naiyallilawmo ti dua a banag: ti panasolbar ti problema ken ti husto a panagibagbaga ti problema. Ti laeng maikadua ti nasken para iti artista." Surat kenni Suvorin, 27 Oktubre 1888. Sursurat kenni Anton Chekhov.
- ^ Wood, 78.
- ^ Payne, XVII.
- ^ Simmons, 18.
- ^ Manipud ti biograpiko a nailadladawan, a naampon manipud iti maysa apanagilaglagipan ti kabsata lalaki ni Chekhov a ni Mihail, a mangiyuna ti pannangipatarus ni Constance Garnett kadagiti surat ni Chekhov, 1920.
- ^ Sura para iti kabsatna a ni Alexander, 2 Enero 1889, iti Malcolm, p. 102.
- ^ Ti sabali pay a pakakitaan ti kinaubing ni Chekhov ket iti maysa a surat iti agipabpablaak ken gayyemna a ni Alexei Suvorin: "Manipud idi ubingak namatmatiak iti rang-ay, ken saanko a namatmati ti daytoy gaputa ti paggiddiatan a baetan ti panawen idi siak ket naimokomok ken idi nagsardenda a nagmokomok kaniak ket nakaap-aprang." Surat kenni Suvorin, 27 Marso 1894. Dagiti surat ni Anton Chekhov.
- ^ Bartlett, 4–5.
- ^ Surat kenni I.L. Shcheglov, 9 Marso 1892. Dagiti surat ni Anton Chekhov.
Dagiti akinruar a silpo[urnosen | urnosen ti taudan]
Midia a mainaig kenni Anton Chekhov iti Wikimedia Commons
Dagiti inadaw a sasao a mainaig kenni Anton Chekhov iti Wikiquote (iti Ingles)
Dagiti obra a mainaig kenni Anton Chekhov iti Wikisource (iti Ingles)


text:
Ti Renasimiento, manipud ti Pranses: Renaissance "pannakaipasngay manen", Italiano: Rinascimento, manipud ti rinascere "maipasngayto")[1] ket maysa idi a kultural a tignay a gimmay-at iti agarup a paset ti panawen manipud idi maika-14 aginggana ti maika-17 a siglo, a nangrugi idiay Italia idi Naladaw a Tengnga a Panpanawen ken ti kalpasanna ket naiwarwaras iti amin a paset ti Europa. Urayno ti kaada ti papel ken ti inbension ti maiyakar a kita ti metal ket nangipardas ti pannakaiwarwaras dagiti kapanunotan manipud idi naladaw a maika-15 a siglo, dagiti panagbalbaliw ti Renasimimiento ket saan nga agpapada a napadas iti ballasiw ti Europa.
A kas kultural a tignay, daytoy ket nangsakop ti pannakapasayaat iti Latin ken dagiti bernakular a literatura, a nagrugi idi maika-14 a siglo iti pannkaipangato ti panagadal a naibatay kadagiti klasikal a taudan, nga inpammadayaw dagiti kontemporario kenni Petrarch, ti panagrang-ay ti nailinia a perspektibo ken dadduma pay a pamay-an iti panangipakita ti nasaysayaat a masna a realidad iti pinintaan, ken ti nagininut ngem adu a pannakaiwarwaras ti reporma ti edukasion.


text:
1748
Ti tawen idi 1748 ket ti bisiesto a tawen a mangrugi iti Lunes iti kalendario a Gregoriano ken ti bisiesto a tawen a mangrugi iti Biernes ti nabunbuntog iti 11 nga aldaw a kalendario a Huliano.
Paspasamak[urnosen | urnosen ti taudan]
- Inpablaak ni Leonhard Euler ti Introductio in analysin infinitorum, ti maysa a pangyuna iti puro nga analitiko a matematika, idiay Berlin.
- Nangrugi ni Adam Smith a nagit-ited kadagiti publiko a lektura idiay Edinburgh.
Naipasngay[urnosen | urnosen ti taudan]
- Abril 12 – Antoine Laurent de Jussieu, Pranses a botaniko (pimmusay 1836)
Pimmusay[urnosen | urnosen ti taudan]
Adu pay a mabasbasa[urnosen | urnosen ti taudan]
- John Blair; J. Willoughby Rosse (1856). "1748". Blair's Chronological Tables. London: H.G. Bohn – babaen ti Hathi Trust.
Dagiti akinruar a silpo[urnosen | urnosen ti taudan]
Midia a mainaig iti 1748 iti Wikimedia Commons


text:
Wednesday, February 11, 2015
IRRIGATED AREA TI KAADUAN A NAMULAAN, DRY SEASON 2014-2015
Cabugao, Ilocos Sur – Maibatay iti rekord ti DA-LGU Cabugao, naammuan nga 356 ti bilang ti mannalon a nagtalon kadagiti addaan ti pananumanna a masakupan ti irigasion iti Munisipalidad ti Cabugao iti Dry Season 2014-2015 (Nobiembre-Mayo).
Segun ken ni Mr. Nereo S. Daproza, AT, Municipal Rice Program Coordinator ken pammasingked ni Municipal Agriculturist Zenaida S. Andrada nga adda bilang ti 42 ektaria a natalon iti Hybrid Rice a sinukay ti 75 a mannalon; 155 ektaria ti Certified Seeds a tinalon ti 279 a mannalon.
Innayon ni Mr. Daproza nga adda met ti 3 (tallo) ektaria ti natalon iti Seed Production nga inasikaso ti 2 (dua) a Seed Growers iti dua a barangay. Umabot ti 200 ektaria ti dagup ti amin a natalon iti Irrigated, Dry Season 2014-2015, segun pay ken ni Mr. Daproza.
Agsipud ta madama pay laeng a maap-apit dagiti naimula a pagay ket saan pay a masinunuo no mano a sako wenno Tonelada ti kada ektaria ti maapit.
Nupay kasta, manamnama a napintas ti maapit iti agdama maigapu iti pabor ti panawen ken napintas ti pannakaisagana dagiti pagtatalonan iti tulong ti Mechanized Farming nga impaay ti DA ken ti LGU-Cabugao kasta metten kadagiti kabaruanan a Teknolohia ti panagpatanor ti pagay a maiyad-adal kadagiti mannalon, segun pay ken ni Mr. Daproza. # (Web In-Action)
Segun ken ni Mr. Nereo S. Daproza, AT, Municipal Rice Program Coordinator ken pammasingked ni Municipal Agriculturist Zenaida S. Andrada nga adda bilang ti 42 ektaria a natalon iti Hybrid Rice a sinukay ti 75 a mannalon; 155 ektaria ti Certified Seeds a tinalon ti 279 a mannalon.
Innayon ni Mr. Daproza nga adda met ti 3 (tallo) ektaria ti natalon iti Seed Production nga inasikaso ti 2 (dua) a Seed Growers iti dua a barangay. Umabot ti 200 ektaria ti dagup ti amin a natalon iti Irrigated, Dry Season 2014-2015, segun pay ken ni Mr. Daproza.
Agsipud ta madama pay laeng a maap-apit dagiti naimula a pagay ket saan pay a masinunuo no mano a sako wenno Tonelada ti kada ektaria ti maapit.
Nupay kasta, manamnama a napintas ti maapit iti agdama maigapu iti pabor ti panawen ken napintas ti pannakaisagana dagiti pagtatalonan iti tulong ti Mechanized Farming nga impaay ti DA ken ti LGU-Cabugao kasta metten kadagiti kabaruanan a Teknolohia ti panagpatanor ti pagay a maiyad-adal kadagiti mannalon, segun pay ken ni Mr. Daproza. # (Web In-Action)
Posted by Bayan ng Cabugao, Ilocos Sur at 12:10 PM
Subscribe to: Post Comments (Atom)


text:
CANDON CITY – Nalpasen ti eleksion ditoy siudad nupay saan pay a nangrugi ti panagkakampania agsipud ta awanen ti kasango dagiti kandidato ti Liberal Party manipud iti mayor agingga iti konsehal gapu iti panagsanuden ti bugbugtong nga independiente a kandidato para konsehal.
Naammuan ken ni Atty. Fidel Gines, election officer ditoy, a nakaawatdan iti certificate of withdrawal manipud ken ni Dr. David Ignacio, independent candidate para konsehal, a saanen a tumaray iti eleksion inton Mayo 2013.
Nagipila ni Ignacio iti sertipiko ti panagsanudna a kandidato para konsehal idi malem ti Oktubre 18.
Kas resulta, awanen ti sipar ti panagkonsehal da Atty. Kristelle Singson, George Valdez, Rhoda Abrero, Nestor Itchon, Aris Valdez, Florendo Mangasar, Angel Balagot, Charina Bona, ken dagiti kabarbaro a sumrek a da Kapitan David Wagayen ken ni Aileen Acal.
Unopposed da Dr. Ericson Singson, kandidato para mayor, ken ni Vice Mayor Alfonso Singson, pailayon a para bise mayor.
Anak ni dati a Deputy House Speaker Eric Singson ken kandidato para congressman ti second district ni Dr. Singson.
Saanen nga agkandidato ni Mayor Allen Singson, sabali pay nga anak ni Singson, agsipud ta maungpotnan ti tallo a nagsasaganad a terminona.
Uray iti Vigan City, unopposed da incumbent Mayor Eva Marie S. Medina ken ni pailayon a Vice Mayor Lourdes Baquiran.
Nupay kasta, adda sumagmamano a saan a naitiket ken ni Medina a sumango iti kinakonsehal. (Danny Antalan)


text:
CERVANTES, Ilocos Sur – Agkurang ti inumenda ket napanda gimmatang iti arak iti ruar ngem daytoy metten ti nakapaltogan ti maysa a baro a puon ti nakatayanna.
Natay nga insigida ni Lewelyn Bonuan, 32, baro, residente iti Barangay Rosario ditoy kalpasan a pinaltogan ti di pay am-ammo a lalaki iti asideg ti national highway a saklaw ti nasao a barangay.
Naammuan iti report a naginom da Bonuan ken ni Jun Pugasen iti pagtaengan ti maysa nga agnagan Joseph ket idi naibbus ti inumenda, rimmuarda a napan gimmatang iti arak iti tianggi nga asideg iti kalsada.
Bayat a gumatgatangda, immasideg ti suspetsa sana pinaltogan ti biktima a nagsagrapan daytoy iti sugat iti ngatuen ti bibig ken barukongna ket natay a dagus.
Cal. 9 mm ti naaramat iti krimen kas maibasar iti kapsula a nasarakan dagiti polis iti crime scene.
Naglibas ti suspetsa kalpasan ti pammapatay.#


text:
Paracale, Camarines Norte
Ti Paracale ket maysa a maika-3 a klase nga ili iti probinsia ti Camarines Norte iti Filipinas.
Dagiti baranggay[urnosen | urnosen ti taudan]
Ti Paracale ket politikal a nabingbingay iti 27 a barbaranggay.[2]
- Awitan
- Bagumbayan
- Bakal
- Batobalani
- Calaburnay
- Capacuan
- Casalugan
- Dagang
- Dalnac
- Dancalan
- Gumaus
- Labnig
- Macolabo Island
- Malacbang
- Malaguit
- Mampungo
- Mangkasay
- Maybato
- Palanas
- Pinagbirayan Malaki
- Pinagbirayan Munti
- Poblacion Norte
- Poblacion Sur
- Tabas
- Talusan
- Tawig
- Tugos
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Camarines Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Camarines Norte". Datos ti Populasion ti Ili. Dibision ti Panagsukisok ti LWUA. Naala idi 25 Septiembre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Kinuna ti bise mayor ditoy a no delingkuente ken saan a nainkalintegan ti di panagparang iti konseho dagiti naimbitaran a pangulo dagiti nadumaduma nga ahensia, mausar ti indirect contempt kas maudi a pamuspusan.
Linagidaw ni Vice Mayor Franz Ranches bayat ti programana a Ti Konseho ti Vigan ti saan a panagparang dagiti sumagmamano a dadaulo ti ahensia nga inimbitaran ti konseho tapno lawlawaganda dagiti timpuar nga isyo mainaig iti pannakatrabaho ti kalsada iti Quezon Avenue.
Kinuna ni Ranches nga idi kitaenda ti listaan dagiti bisita, kaadduanna ti representative idinto nga inimbitaranda dagiti maseknan a pangulo kas paset ti trabahoda iti lehislatibo ken tapno malawlawagan dagiti rumrummuar nga isyo mainaig iti pannakakongkreto ti kalsada iti Quezon Avenue.
Kinuna ni Ranches nga awan talaga ti bileg ti legislative body kas iti sangguniang panlungsod ti Vigan a mangipakat iti contempt ngem mabalin ti konseho ti agipila iti indirect contempt charges iti korte maikontra iti maysa nga addressee no talaga a delingkuente ken saan a resonable ti saanna a panagparang iti konseho.
“Ti korte ti mangipaay iti pannusa ngem maobserba ti maikanatad a proseso,” kinuna ni Ranches.
Kinuna ti bise mayor a no kasapulan nga agipilada iti indirect contempt, aramidenda ngem kas last resort agsipud “ta saanmi a kayat daytoy nga agbalin a pagtaudan iti panagabuso.”
Indanon ni Konsehal Audie Agdamag iti konseho dagiti reklamo dagiti agtagikua dagiti pasdek-negosio ken ti areng-eng ti riding public iti mapaliiw a kinabuntog ti pannakatrabaho ti nasao a kalsada a proyekto ti Department of Public Works and Highways.
Segun kadagiti maseknan, bimmassit ti mapastrekda idinto nga inyunay-unayda ti naparpardas a pannakakalsada ti Quezon Avenue.
Impatalged ti kontratista a malpas ti kalsada iti nasapsapa ngem iti umuna a lawas ti Disiembre nga inkarina a pannakalpasna.
Dinillaw pay ni Konsehal Germie Goulart ti maysa a bisita agsipud ta saan a nagaruat iti maiyannatup a pagan-anay iti idadar-ayna iti session.


text:
SINAIT, Ilocos Sur – Nayospital ti agiina maigapu iti pannakadundunorda idi bimtak ti maysa a banag a napilidan ti motorsiklo a naglugananda.
Naitaray da Jocelyn Rafanan y Rosimo, 31, naasawaan, ken dagiti dua nga annakna a nainaganan Jonalyn, 8, Grade III, ken ni Alden Paul, 7, Grade II, agnaedda amin iti Barangay Teppeng, ditoy nga ili.
Segun iti report a dimmanon iti polis ditoy, agdaldaliasat ti motorsiklo a minaneho ni Jocelyn iti barangay road a sakup ti Barangay Teppeng idi kellaat a bimtak ti napilidan ti luganda a nakadunoran ti saka ken dadduma a paset ti bagida.
Nairaman a nadunor da Crisanto Coloma y Abella, 53, baro, ken John Christopher Solis y Savella, baro ken residente met laeng iti nadakamat a barangay ket naipaagasda iti Sinait District Hospital.
Madama ti inbestigasion no ania ti napilidan ti motorsiklo a bimtak.#


text:
BAGUIO CITY – Kinuna ti departamento ti salun-at ditoy a kontroladoda ti sakit a meningococcemia iti baet nga addan sumagmamano a natay iti daytoy a tawen.
Impatalged ni Dr. Myrna Cabotaje, regional director ti Dept. of Health-Cordillera nga ar-aramiden ti opisinana amin a kabaelanna tapno saan nga agraira daytoy a sakit.
Iti daytoy a tawen, addan siam a tattao a natay gapu iti meningococcemia idinto a 43 dagiti report a kaso ti meningo.
Ngem kinuna ni Dr. Felicidad Ganga, officer in charge ti epidemiology and surveillance unit ti Baguio City health department a no maibatay iti bilang dagiti kaso iti daytoy a tawen, makita a nadardarasen ti pannakakontrol ti sakit no maikumpara idi 2004 ken 2005.
Naammuan ken ni Ganga nga immabut ti kaso ti nagsakit iti dengue iti 183 idi 2005 idinto nga iti maudi a quarter ti 2004, dandani adda maawat a maysa a pasiente iti inaldaw iti Baguio Gen. Hospital ken Medical Center.
Kinuna met ni Cabotaje a bassit ti naireport a kaso ti meningococcemia iti daytoy a tawen gapu iti agresibo a kampania ti sanitasion nga inwayat ti gobierno idinto nga innayonna a saan a nagpabakuna kontra meningo dagiti naireport a nagsakit.
Kinuna ni Ganga a nasapa a nakontrolda ti sakit isut gapuna a bimmassit ti bilang dagiti kaso ti meningo.
Innayon ni Ganga nga ad-addan a makabael ken sisasagana dagiti health workers ditoy a mangtaming iti sakit a meningococcemia.


text:
Pagtitinnulongan ti Ekonomia ti Asia-Pasipiko
Ti Pagtitinnulongan ti Ekonomia ti Asia-Pasipiko (Asia-Pacific Economic Cooperation - APEC) ket ti forum para kadagiti 21 a miembro ti ekonomia ti Iking ti Pasipiko[1] a mangital-o ti nawaya a panagatagilako iti amin a past ti rehion ti Asia-Pasipiko. Daytoy ket nabangon idi 1989 iti panagsungbat ti dumakdakkel nga interdependensia kadagiti ekonomia ti Asia-Pasipiko ken ti iyuumay dagiti rehional a paset ti komersio kadagiti sabali a parte iti lubong; tapno mapabassit kadagiti panagbutbuteng iti industrialisado unay a Hapon (miembro ti G8) ket mangiturayto ti aktibidad ti ekonomia iti rehion ti Asia-Pasipiko; ken tapno mabangon dagiti baro apagtagilakuan para kadagiti produkto ti agrikultura ken dagiti naata materiales iti las-ud ti Europa.[2]
Dagiti nagibasaran[urnosen | urnosen ti taudan]
- ^ Member Economies – Asia-Pacific Economic Cooperation. Apec.org. Naala idi 2014-04-12.
- ^ CHAPTER 5, Back to Canberra: Founding APEC
Adu pay a mabasbasa[urnosen | urnosen ti taudan]
- Fazzone, Patrick B. (2012). "The Trans-Pacific Partnership—Towards a Free Trade Agreement of Asia Pacific?". Georgetown Journal of International Law. 43 (3): 695–743. ISSN 1550-5200.
- Alkan, Abdulkadir (2014). "APEC 2014: Better diplomatic ties for better economic relations". Daily Sabah.
Dagiti akinruar a silpo[urnosen | urnosen ti taudan]
Midia a mainaig iti Pagtitinnulongan ti Ekonomia ti Asia-Pasipiko iti Wikimedia Commons


text:
Task force mabuangay tapno marisut ti problema
VIGAN CITY – Masabsabotahe dagiti linia ti maysa a kompania ti telepono ditoy siudad?
“Saantayo a mabalin nga ikkaten daydiay…” kinuna ni Deputy Chief of Police Maximo Taclas idinto nga innayonna a ti laeng kable ti telepono ti Digitel ti mairepreport a mataktakawan ditoy siudad.
Iti panagpalawag ni Digitel District Manager Sumabat iti konseho ti siudad ditoy idi Nobiembre 9, dinakamatna a sangapulo ket innemen ti inreportda iti polis a kaso ti panagtakaw kadagiti kable ti telepono ti kompaniada iti nadumaduma a paset ti siudad ngem saan latta a maguped ti panagtakaw kadagitoy.
Ngem segun ken ni Taclas, lima laeng ti “nakalkalda” a report ti panagtakaw iti kable ti telepono ti Digitel idinto a kinunana a saan koma a maipabasol ti amin iti polis agsipud ta “no dagiti laengen kable ti telepono ti bambantayanda iti 24 nga oras”, maliwayanda metten dagiti sabali a pagrebbenganda kas iti pannakatagiben ti urnos ken talna iti siudad.
Napaayaban ni Sumabat iti sangguniang panlungsod ditoy tapno lawlawaganna no apay a di met laengen maisubli ti serbisio ti telepono iti sumagmamano a barangay iti dumaya idinto a nabayagen a naireport ti problema iti opisinada.
Sumagmamano pay a reklamo ti naidanon iti DWRS mainaig iti mapapati a di panangitaltalek ti Digitel iti pannakatarimaan ti teleponoda iti baet a makabulan wenno nasursurok payen ti napalabas manipud inreklamoda ti problemada.
Maysa kadagiti nagreklamo ti Tawid News Magasin agsipud ta agdua bulanen nga awan ti dial tone ti telepono ti opisina iti baet ti mamimpaten a panangikari ti Digitel a tamingenda iti kabiitan a tiempo ti nasao a problema.
Idi damo, ti Bagyo Pepeng ti pambar ti Digitel a makagapu iti kaawan ti serbisiona ti telepono dagiti nagreklamo.
Ngem iti idadatagna iti sangguniang panlungsod, kinuna ni Sumabat a ti agsasaganad a pannakatakaw ti kable ti telepono iti nadumaduma a paset ti siudad nangruna iti dumaya a barangay ti makagapu iti problema ti saan a nasayaat a serbisio ti telepono ti kompaniada.
Naammuan a natakaw ti kable ti telepono ti Digitel iti Barangay San Julian Sur, Bulala, Pong-ol, nagbedngan ti Ayusan ken Bulala, Beddeng Daya ken kaudian ti Tamag ditoy siudad ken iti Naguilian iti Caoayan.
Ngem kinuna ni Taclas a saan a kaya dagiti polis a bantayan dagiti amin a linia ti telepono ti nasao a kompania iti 24 nga oras isu nga idi isu pay ti mangidaulo iti kapolisan ditoy siudad, dinawatna idi kadagiti barangay captains a mausar dagiti tanod a tumulong iti polis iti pannakabantay dagiti linia ti telepono iti barangayda.
Kanaig daytoy, impakaammo ni Taclas a napagnummuanda ken ni Col. Menardo de Guzman, hepe ti polis ditoy siudad, ti pannakabuangay ti maysa a task force para iti pannakasolbar ti problema ti panagtakawan iti kable ti telepono.
“Saan laeng a polis ti mangbukel iti task force no di pay dagiti personnel ti maseknan nga ahensia tapno ipakitada a saan laeng a ti agrepreport ti aramidda no di interesadoda a tumulong iti pannakarisut ti problema,” kinuna ni Taclas.#


text:
Anne Curtis
Ni Anne Ojales Curtis-Smith (naiyanak idi 17 Pebrero 1985),[2] ammo pay a kas ni Anne Curtis-Smith wenno simple laeng a kas ni Anne Curtis, ket Filipina-Australiana nga aktres, mangsangsangaili iti telebision, agrekrekord nga artista, ken VJ idiay Filipinas.[3]
Dagiti nagibasaran[urnosen | urnosen ti taudan]
- ^ Internet Movie Database, panangilasin ti IMDb nm1034352, naala idi 11 Hulio 2016, Q37312 ti Wikidata
- ^ "My Story". Naala idi 25 Pebrero 2014.
- ^ "Anne Curtis pictures & biography". celebrityring.info. Naala idi 8 Oktubre 2013.
Dagiti akinruar a silpo[urnosen | urnosen ti taudan]


text:
Plantilia:Navbar-collapsible
Dagiti linaon
Panagusar[urnosen ti taudan]
Ikabil daytoy ti sumaganad a kodigo iti paulo a lugar dagiti marebba a tabla tapno mainayon ti makita iti kanigid a silpo ti annong ti kitaen/tungtungan/urnosen:
{{Navbar-collapsible| Wikitext ti paulo|{{subst:FULLPAGENAME}}}}
Dagiti parametro[urnosen ti taudan]
Nasken[urnosen ti taudan]
- 1
- (ti umuna a saan a nainaganan a parametro) Teksto nga agparang a naipatengnga iti baras ti titulo (ti ngato a baras).
- 2
- (ti maikadua a saan a nainaganan a parametro) Ti nagan ti plantilia, a nasken para kadagiti silpo ti "
{{subst:FULLPAGENAME}}a kas apat para iti daytoy a pateg. " tapno agbalin kadagiti amin a panid a pakausaran ti plantilia. Mabalin nga usaren ti
Pagpilian[urnosen ti taudan]
- plain
- No maiyasentar iti
plain=1ti ket maipadakkelto iti at-atiddog a porma ti .
- fontcolor
- Manginagan ti maris ti teksto ti titulo ken maris ti silpo iti .
Kitaen pay[urnosen ti taudan]
- {{navbar}}
- Daytoy a plantilia ket mangilak-am ti navbar, ti taudan ket nasaysayaat a maipadumaan.
- {{Navbar-header}}
- Ipuestona ti iti kanawan nga igid ti linia, masansan a maus-usar iti saan a marebba a paulo ti navbox.
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Santa Monica, Surigao del Norte
Ti Santa Monica ket maysa a maika-5 a klase nga ili iti probinsia ti Surigao del Norte iti Filipinas.
Dagiti baranggay[urnosen | urnosen ti taudan]
Ti Santa Monica ket nabingbingay a politikal kadagiti 11 a barbaranggay.[2]
- Abad Santos
- Alegria
- Bailan
- Garcia
- Libertad
- Mabini
- Mabuhay (Pob.)
- Magsaysay
- Rizal
- T. Arlan (Pob.)
- Tangbo
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Surigao del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Surigao del Norte". Datos ti Populasion ti Ili. Dibision ti Panagsukisok ti LWUA. Naala idi 8 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Mangaldan, Pangasinan
Ti Mangaldan ket maysa a primera klase nga ili iti probinsia ti Pangasinan iti Filipinas.
Dagiti baranggay[urnosen | urnosen ti taudan]
Ti Mangaldan ket nabingbingay a politikal kadagiti 31 a barbaranggay.[2]
- Alitaya
- Amansabina
- Anolid
- Banaoang
- Bantayan
- Bari
- Bateng
- Buenlag
- David
- Embarcadero (wenno Imbarcadero)
- Gueguesangen
- Guesang
- Guiguilonen
- Guilig
- Inlambo
- Lanas
- Landas
- Maasin
- Macayug
- Malabago
- Navaluan
- Nibaliw
- Osiem
- Palua
- Poblacion
- Pogo
- Salaan
- Salay
- Tebag
- Talogtog
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Papa Bonifacio VIII
Ni Papa Bonifacio VIII (c. 1235 – 11 Oktubre 1303), ket naipasngay idi a kas ni Benedetto Gaetani, ket isu idi ti Papa iti Katoliko a Simbaan manipud idi 1294 aginggana idi 1303. Tatta nga aldaw, isu ket mabalin a mailaglagipan para kadagiti pnakiringgorna kenni Dante, nga isu ket nangikabil kaniana idiay Walo a Sirkulo iti Impierno idiay Divina Commedia, kadagiti simonista.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Midia a mainaig kenni Bonifacio VIII iti Wikimedia Commons


text:
Tales of The Hill
October 14, 2008 2 Comments
Adda man timpuar a gannuat a mangbukel, mangputar, mangabel ti sarita, salaysay, novela no isu a mapauloan ti “Tales of The Hill” sadiay blog a words of the left handed . Ket, gapu ta ilokano met daytoy blogko, inyusuatko man daytoy Sounds of Solace a pakaipostean ti maabelko met a linlinia maipanggep ti daytoy a The Hill. Mapagtitinnulongan a maabel daytoy babaen ti panangiwanwan ti akinkukua ti words of the left handed, tay x-man a ni Bukidnon ken daytoy welwel nga akinabong iti daytoy. Maawis kayonto amin a makigamulo no mairugin daytoy a panggep.


text:
STA. MARIA, Ilocos Sur – Napakaskas ti panagpataray ti biktima isu a napukawna ti kontrolna iti manibela a puon ti pannakadungparna iti kongkreto a railings ti rangtay a namagsilpo iti Barangay Maynganay Norte ken Laslasong West ditoy nga ili idi rabii ti Hulio 10, daytoy ti inisial a resulta ti panagimbestiga ti kapolisan ditoy nga ili.
Nakaro ti sinagrap ni Mark Kennedy Delirio y Gandesa, 18, awanan asawa, ken residente iti Barangay San Antonio a sugat iti ulo ken nadumaduma a paset ti bagina ket naideklara a natayen idi maidanon iti Ilocos Sur District Hospital iti Narvacan, Ilocos Sur.
Nagsagrap met ti insakayna a ni Jeremy Cambe y Doles, 15, ken residente iti Barangay Tinaan, Sta. Maria, iti garadgad iti rupa, ima ken sakana ket naipaagas iti isu met laeng nga ospital.
Iti panagimbestiga ti polis, napegges ti taray ti Mio motorcycle a minaneho ni Delirio ket iti nagkurbaan a paset ti rangtay, aksidente a nadungparna ti railings ti rangtay a nagresulta iti pannakatayna.#


text:
Papa Alejandro VI
Ni Papa Alejandro VI (Katalan: Alexandre VI, Espaniol: Alejandro VI, wenno Alexander Sextus), naipasngay a kas ni Roderic Llançol i de Borja (Kastiliano nga Espaniol: Rodrigo Lanzol; 1 Enero 1431, Xàtiva, Pagarian ti Valencia – 18 Agosto 1503, Roma, Dagiti Estado ti Papa) ket isu ti Papa (Obispo ti Roma) manipud idi 1492 agingganan idi pimmusay idi 1503. Isu ket maysa kadagiti kontrobersial a papap ti Renasiminento, ken ti na-Italiano nga apelyidona a Borgia ket nagbalin a balikas ti libertinismo ken nepotismo, a dagitoy ket tradision a naikeddeng ti kina-papana. Nupay kasta, ti kinadayawna ket kaaduan a naal-ala manipud kadagiti kabusorna, dagiti Italiano a prelado ken dagiti baron nga isu ti nagpasardeng kadagiti bilegda. Dua kadagiti simmaruno kenni Alejandro, Sixto V ken Urbano VIII, ket nangipalplawag kaniana a kas maysa kadagiti kalaingan a papa manipud kenni Santo Pedro.[2] Ti kadayawna ket naibatay ti kalaingna a kas maysa a diplomatiko, politiko ken sibil nga administrador ngem kas maysa a pastor, urayno isu ket saan met a nalalaing ngem dagiti renasimineto a pontipikado.[3]
Dagiti nagibasaran[urnosen | urnosen ti taudan]
- ^ "Papa Alejandro VI" iti 1913 Katolikonga Ensiklopedia.
- ^ Mallett, M. The Borgias (1969) Granada edision. 1981. p9
- ^ Mallett passim.
Dagiti akinruar a silpo[urnosen | urnosen ti taudan]
Midia a mainaig kenni Alejandro VI iti Wikimedia Commons


text:
Republika ti Artsakh
Ti Republika ti Artsakh (Armenio: Արցախի Հանրապետություն Arts'akhi Hanrapetut'yun),[3][4] wenno simple laeng nga Artsakh, kadawyan nga ammo iti dati a nagan iti Republika ti Nagorno-Karabakh idi baetan ti 1991 ken 2017, ket ti estado nga addaan iti limitado a pannakabigbig idiay Abagatan a Kaukaso. Ti rehion ket kaauduan a matagtagitao babaen dagiti Armenio ken ti kangrunaan a pagsasao ket ti Armenio. Ti Artsakh ket mangtengngel iti kaaduan a teritorio iti dati a Nawaya nga Oblast ti Nagorno-Karabakh ken dagiti dadduma a nakapalikmut a lugar, ken mangited daytoy iti pagbeddengan iti Armenia iti laud, ken ti ti Iran iti abagatan. Ti kapitoliona ket ti Stepanakert.
Dagiti nagibasaran[urnosen | urnosen ti taudan]
- ^ Zürcher, Christoph (2007). The Post-Soviet Wars: Rebellion, Ethnic Conflict, and Nationhood in the Caucasus ([Online-Ausg.]. nga ed.). New York: New York University Press. p. 168. ISBN 978-0-8147-9709-9.
- ^ "ԼՂՀ 2015Թ. ՄԱՐԴԱՀԱՄԱՐԻ ՆԱԽՆԱԿԱՆ ՕՊԵՐԱՏԻՎ ՑՈՒՑԱՆԻՇՆԵՐԻ ՄԱՍԻՆ". STAF NKRE. 30 Marso 2016. Naiyarkibo manipud iti kasisigud idi 16 Abril 2016. Naala idi 30 Marso 2016.
- ^ "Artsakh Votes for New Constitution, Officially Renames the Republic". Armenian Weekly. 21 Pebrero 2017. Naiyarkibo manipud iti kasisigud idi 17 Oktubre 2017.
- ^ "Constitution". Nagorno Karabakh Republic Ministry of Foreign Affairs. Naiyarkibo manipud iti kasisigud idi 23 Oktubre 2016. Naala idi 23 Hulio 2016.
Dagiti akinruar a silpo[urnosen | urnosen ti taudan]
Pakaammo ti panagbiahe idiay Republika ti Artsakh manipud iti Wikivoyage (iti Ingles)
Midia a mainaig iti Republika ti Artsakh iti Wikimedia Commons